title: Hakodate

text: Hakodatessa on länsimaalaistyylinen, viisisakaraisen tähden muotoinen Goryōkaku-linnake, joka rakennettiin vuonna 1866. Meiji-restauraation viimeisen vaiheen aikana shōgunille uskolliset joukot miehittivät linnakkeen ja perustivat Hokkaidōhon Ezon tasavallan. Enomoto Takeakin johtamaan kapinaan osallistui myös joukko ranskalaisia sotilaita johtajanaan Jules Brunet, joka oli toiminut shōgunin armeijan sotilaallisena neuvonantajana. Linnake antautui vuonna 1869 hallituksen joukkojen kanssa käytyjen taisteluiden jälkeen. Nykyään linnake on puisto ja suosittu hanami-paikka.


title: Hakodate

text: Hakodatesta tuli virallisesti kaupunki 1. elokuuta 1922. Ympäryskunnat Toi, Esan, Todohokke ja Minami-Kayabe liitettiin Hakodateen vuonna 2004, jolloin kaupungin pinta-ala lähes kaksinkertaistui.


title: Hakodate

text: Hakodate on tunnettu ruoastaan ja Hakodate minatomatsuri -satamafestivaalistaan.


title: Nikon

text: Nikon () on japanilainen elektroniikka-alan valmistaja, joka keskittyy erilaisten optiikkaa hyödyntävien tuotteiden valmistamiseen. Parhaiten Nikon tunnetaan sen valmistamista kameroista, mutta Nikon valmistaa kameroiden lisäksi muun muassa kiikareita, silmälaseja, mikroskooppeja ja erilaisia valokuvaustarvikkeita (esimerkiksi salamat ja objektiivit). Nikon kuuluu Mitsubishi Corporation -yritysryhmään.


title: Nikon

text: Nikon Corporation sai alkunsa 25. heinäkuuta 1917, kun Japanin kaksi johtavaa optiikan valmistajaa yhdistyivät kokonaan uudeksi yritykseksi. Tuolloin yrityksen nimeksi otettiin Nippon Kōgaku K.K. Seuraavien 60 vuoden aikana yrityksestä kasvoi merkittävä optisten linssien ja niitä hyödyntävien laitteiden valmistaja. Toisen maailmansodan aikaan yritys kasvoi 19 tehtaan ja 23 000 työntekijän kokoiseksi.


title: Faasidiagrammi

text: Faasidiagrammi eli olomuotodiagrammi on kuvaaja, jossa ilmenee aineen olomuotojen muutokset tietyssä lämpötilassa ja tietyssä paineessa suljetussa systeemissä. Faasidiagrammissa esiintyy kullekin aineelle ominaiset kriittinen piste ja kolmoispiste.


title: Faasidiagrammi

text: Graafissa on kolme käyrää:


title: Romney, Hythe and Dymchurch Railway

text: Romney, Hythe and Dymchurch Railway on kapearaiteinen rautatie Kentissä Englannissa. Rautatien raideleveys on 381 millimetriä, joten se on kapeimmalla raideleveydellä toimiva, aikataulunmukaiselle julkiselle liikenteelle avattu rautatie maailmassa. Rautatien linjapituus on 23 kilometriä, ja se yhdistää Hythen Dungenessiin. Rautatiellä matkustaa vuosittain noin 100 000 matkustajaa.


title: Romney, Hythe and Dymchurch Railway

text: Rautatien rakennutti miljonääri ja kilpa-ajaja J. E. P. Howey, ja se avattiin liikenteelle ensimmäisen kerran vuonna 1927. Toisen maailmansodan aikana armeija otti rautatien käyttöönsä. Sodan päätyttyä rautatien uusissaavajaisissa esiintyivät näyttelijät Stan Laurel ja Oliver Hardy.


title: Romney, Hythe and Dymchurch Railway

text: Rautatie on paitsi paikallinen nähtävyys, myös alueellinen kuljetusreitti. Rautatieyhtiöllä on myös sopimus paikallisen koulupiirin kanssa koululaisten koulukuljetuksista.


title: Romney, Hythe and Dymchurch Railway

text: Rautatiellä on yhä käytössä alusta saakka radalla liikennöineet kymmenen höyryveturia, ja kaikki kulkevat tuhansia kilometrejä vuodessa. Rautatiellä liikennöi myös kaksi 1980-luvulla rakennettua dieselveturia.Dungenessin rautatieasema on yksi harvoista paluusilmukka-asemista Englannissa. Paluusilmukkajärjestelyn ansiosta junat voivat kääntyä paluusuuntaan kokonaisina eikä veturia tarvitse irrottaa ja siirtää junan toiseen päähän paluumatkaa varten.3. syyskuuta 2003 rautatiellä tapahtui onnettomuus, jossa juna törmäsi puomittomalla, varoitusvaloin varustetulla tasoylikäytävällä henkilöautoon ja suistui raiteilta. Junan veturinkuljettaja, 31-vuotias Kevin Crouch, kuoli turmassa. Junan matkustajat saivat vähäisiä vammoja. Auton kuljettajana ollut nuori nainen oli ajanut radalle varoitusvalosta piittaamatta tai niitä huomaamatta. Rautatien johto lupasi järjestää tapahtuneesta täydellisen tutkinnan. Autoa kuljettanut nainen pidätettiin myöhemmin, ja häntä syytettiin kuolemantuottamuksesta, mutta hän selvisi 500 punnan sakoilla, jotka hän sai varomattomasta ajotyylistä.


title: Romney, Hythe and Dymchurch Railway

text: Toinen tasoristeysonnettomuus tapahtui 10. heinäkuuta 2005. Onnettomuudessa kuoli rautatieyhtiön johtajan Danny Martinin vaimo, veturinkuljettaja Suzane Martin, kun Martinin kuljettama juna törmäsi henkilöautoon ja veturi kaatui hänen päälleen. Auton kuljettajana ollut 20-vuotias mies oli ilmeisesti ajanut tasoristeykseen varoitusvaloista piittamatta.


title: Romney, Hythe and Dymchurch Railway

text: Tammikuussa 2006 julkaistussa tiedonannossa ilmoitettiin, että onnettomuusalttiisiin tasoristeyksiin Burmash Roadille, Battery Roadille ja Botolph’s Bridge Roadille asennetaan puomilaitteet. Puomilaitteet maksavat noin 90 000 puntaa kappale. Myös rautatien muihin tasoristeyksiin asennetaan myöhemmin puomilaitteet.


title: Samuelin Poloneesi

text:
Samuelin Poloneesi on kansanmusiikkitapahtuma, joka kiertää vuosittain eri paikkakunnilla.
Se on Suomen Kansanmusiikkiliiton vuosittainen päätapahtuma ja talvikauden suurin kansanmusiikkitapahtuma Suomessa.


title: Samuelin Poloneesi

text: Samuelin Poloneesiin osallistuu sekä alan harrastajia että ammattilaisia. Ohjelmisto pyritään rakentamaan mahdollisimman monipuoliseksi. Järjestävällä paikkakunnalla konsertteja pidetään kouluissa, päiväkodeissa, kauppakeskuksissa, sairaaloissa, pubeissa ja konserttisaleissa.


title: Samuelin Poloneesi

text: Tapahtuma on järjestetty vuodesta 1972 alkaen, kymmenenenä ensimmäisenä vuonna Finlandia-talossa. Helsingissä se järjestetään edelleen noin joka kolmas vuosi.


title: Samuelin Poloneesi

text: Poloneesi järjestettiin vuonna


title: Samuelin Poloneesi

text: Samuelin Poloneesin kotisivu


title: Messier 72

text: Messier 72 (M72, NGC 6981) on Vesimiehen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Charles Messier lisäsi sen luetteloonsa samana vuonna. Himmeytensä vuoksi he pitivät joukkoa aluksi kaasusumuna, mutta nykyään sen tiedetään olevan noin 55 000 valovuoden päässä Linnunradan keskuksen toisella puolella sijaitseva tähtijoukko. Noin 8-9 miljardin vuoden ikäisenä se on varsin nuori pallomaiseksi joukoksi.


title: Messier 72

text: M72:n suhteellinen kirkkaus on 9,4, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken.


title: Hyvyys

text: Hyvyys on moraalinen ja laaja käsite. Hyvyyden vastakohtana pidetään pahuutta.


title: Hyvyys

text: Platonille korkein olemassa oleva idea oli "Hyvän" idea, joka oli kaiken tiedon ja muun muassa kaiken eettisesti hyvän taustalla.


title: Hyvän idea

text: "Hyvän" idea (, "idea tou agathou" tai , "tou agathou idean") on Platonin käyttämä nimitys hänen ideaoppinsa kaikkein korkeimmasta ideasta. Käsite esiintyy ennen kaikkea Platonin dialogissa "Valtio".


title: Hyvän idea

text: Platonin mukaan "Hyvän" idea on kaiken tiedon perimmäinen kohde, vaikkakaan se ei itsessään ole tietoa, ja olemassaolevat asiat saavat siitä arvonsa ja hyödyllisyytensä. Ihmiset tavoittelevat hyvää, mutta kukaan ei voi toivoa onnistuvansa tässä ilman filosofista toimintaa. Filosofisen tutkimuksen ja kaikkein perustavimman oppialan, dialektiikan, kohde on "Hyvän" idea.


title: Hyvän idea

text: "Valtiossa" esittämässään aurinkovertauksessa Platon vertaa "Hyvän" ideaa aurinkoon siinä, että aivan samoin kuin aurinko tekee kaikki fysikaaliset kappaleet näkyviksi ja synnyttää elämän maahan, samalla tavalla "Hyvän" idea tekee kaikki muut universaalit käsitettäviksi ja eräällä tavalla tarjoaa olemassaolon kaikille muille ideoille, vaikka hyvä itsessään ylittääkin olemassaolon. Toisin sanoen "Hyvän" idean ja tiedon välinen suhde vertautuu auringon ja kaiken näkyvän väliseen suhteeseen. "Hyvän" idea antaa tieteellisen tiedon kohteille niiden olemuksen ("ousia") ja tekee niistä tiedettävissä olevia.


title: Hyvän idea

text: Totuus, oikeudenmukaisuus, kauneus ja monet muut filosofisen tutkimuksen kohteena ideaalit ovat kaikki siis loppujen lopuksi johdettuja "Hyvän" ideasta. Näin "Hyvän" idea on samalla muun muassa se absoluuttinen mitta, joka määrittää oikeudenmukaisuuden valtiossa. Oikeudenmukaisessa ja ihanteellisessa valtiossa hallitsijoina toimivat filosofikuninkaat ovat niitä, jotka ovat kykeneviä näkemään "Hyvän" idean ja siksi kykeneviä hallitsemaan valtiota.


title: Hyvän idea

text: Eräs klassinen kysymys kuuluu, voidaanko Platonin "Hyvän" idea yhdistää jumalaan, toisin sanoen onko se itse asiassa platonilaisen filosofian nimitys jumalalle? Platonilla itsellään näin ei ollut, koska jumala oli hänelle äärimmäisen hyvä sielu, ei idea. Platonismista vaikutteita saaneessa kristillisessä teologiassa "Hyvän" idea on kuitenkin usein yhdistetty Jumalaan ja teologit ovat käyttäneet Jumalasta samanlaista kieltä kuin Platon "Hyvän" ideastaan.


title: Hyvän idea

text: Dialoginsa "Parmenides" toisessa osassa Platon kehitteli puolestaan ajatusta "Yhdestä", joka on Hyvän idean tavoin ideoiden muodostaman hierarkian huipulla, kaiken olemassaolevan lähde ja täydellisen transsendentti, niin ettei siitä voida sanoa muuta kuin että se on "Yksi". Myöhemmässä platonismissa, erityisesti uusplatonismissa, "Hyvän" käsitettiin olevan sama kuin tämä "Yksi". Tämä "Hyvä" tai "Yksi" yhdistettiin edelleen korkeimpaan Jumalaan tai jumalalliseen mieleen. Tällainen ajattelu ilmenee muun muassa Plotinoksen viidennessä "Enneadissa" ja Numenioksella.


title: Hyvän idea

text: Myös tämä ajatus Jumalasta vaikutti myöhemmin kristilliseen teologiaan, muun muassa Pseudo-Dionysios Areopagitaan. Toisaalta uusplatonismi saattoi yhtä hyvin saada vaikutteita kristillisestä ajattelusta.


title: Naughty Dog

text: Naughty Dog on yhdysvaltalainen videopelejä tekevä yritys, jonka perustivat Andy Gavin ja Jason Rubin vuonna 1984. Yhtiön päämaja sijaitsee Santa Monicassa Kaliforniassa, ja se työllistää yli 200 henkilöä. Naughty Dog on ollut Sonyn omistuksessa vuodesta 2001.


title: Mundurukulaiset kielet

text: Mundurukulaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Yksi kielistä on jo sammunut, ja jäljellä olevista ainakin kuruaya on vaarassa sammua.


title: Messier 75

text: Messier 75 (M75, NGC 6864) on Jousimiehen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Charles Messier lisäsi sen luetteloonsa samana vuonna. Se sijaitsee 68 000 valovuoden päässä Maasta ja on leveydeltään noin 67 valovuotta. Joukon iäksi on arvioitu noin 7-9 miljardia vuotta.


title: Messier 75

text: M75:n suhteellinen kirkkaus on 8,6, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken.


title: Facelift (tuote)

text: Facelift (suom. ”kasvojenkohotus”) on teollisuuden tuotteelle tehtävä kosmeettinen parannus, ehostus. Autoteollisuudessa faceliftillä pyritään automallin kilpailukyvyn ja kiinnostavuuden ylläpitoon pienemmillä kustannuksilla suhteessa uuteen autosukupolveen. Tällöin esimerkiksi voidaan uusia ajovalot ja etupuskuri, mutta parannuksia, ainakaan kovin suuria, ei välttämättä tehdä perusrakenteiden osalta.


title: Chris Wedge

text: Chris Wedge (s. 1957) on yhdysvaltalainen elokuvaohjaaja, elokuvatuottaja ja käsikirjoittaja. Hän on ohjannut muun muassa elokuvat Salainen valtakunta (2013), Ice Age 2 (2006), Robots (2005), Ice Age (2002), Bunny (1998), Balloon Guy (1987) ja Tuber's Two Step (1985).


title: Louis Antoine François Baillon

text: Louis Antoine François Baillon (20. tammikuuta 1778 Montreuil-sur-Mer – 3. joulukuuta 1855 Abbeville) oli ranskalainen eläintieteilijä.


title: Louis Antoine François Baillon

text: Hänen isänsä Emmanuel Baillon (1742–1802) oli lakimies ja Pariisin "Muséum national d'histoire naturelle"n asiamies. Isänsä johdolla François Baillon perehtyi luonnonhistoriaan ja työskenteli museossa eläintieteilijä René Maugén assistenttina 1798–1799.


title: Louis Antoine François Baillon

text: Menetettyään mahdollisuutensa professorin virkaan François Baillon ryhtyi museon asiamieheksi. Erityisen tunnustettu hän on preparoimistaan valaiden ("Cetacea") luurangoista ja Abbevillen eläimistöä käsittelevästä monografiasta "Catalogue des mammifères, oiseaux, reptiles, poissons et mollusques testacés marins observés dans l’arrondissement d’Abbeville."


title: Louis Antoine François Baillon

text: François Baillonin tieteelle kuvailemia lintulajeja on muun muassa lyhytnokkahanhi.


title: Desmond Hume

text: Desmond David Hume on fiktiivinen hahmo yhdysvaltalaisessa draamasarjassa "Lost". Sarjassa häntä näyttelee Henry Ian Cusick. Desmond Hume ei ollut mukana lennolla 815, vaan haaksirikkoutui saarelle purjehduskilpailussa kolme vuotta aiemmin. Desmondin nimen takana on valistusajan filosofi David Hume.


title: Desmond Hume

text: Desmond on alkuperäisesti kotoisin Glasgowsta, Skotlannista ja hän on suuri "Celtic Football Clubin" fani. Oltuaan kihloissa Ruth-nimisen naisen kanssa kuuden vuoden ajan, Desmond jänistää viikkoa ennen häitä. Hän sammuu liian alkoholin takia ja herää Veli Campbell -nimisen munkin hoivista. Desmond päättää liittyä veljeskuntaan kuullessaan korkeamman äänen kutsuvan häntä. Pian valansa vannomisen jälkeen Ruthin veli käy syyttämässä Desmondia Ruthin sydämen särkemisestä. Tavattuaan Ruthin Desmond murtautuu syyllisyyden tuskissaan luostarin viinikellariin ja alkaa juopotella. Sen tuloksena hänet vapautetaan hänet veljeskunnasta. Ennen Desmondin lähtöä Campbell pyytää häntä suorittamaan viimeisen tehtävän; avustamaan Pennyä lastaamaan viinilaatikoita autoonsa. Pari huomaa vetovoimaa välillään. Penny pyytää Desmondia myös purkamaan lastin Carlislessä. Kaksi vuotta myöhemmin he muuttavat yhteiseen asuntoon.


title: Desmond Hume

text: Desmond menee tapaamaan Pennyn isää, Charles Widmorea pyytääkseen siunaustaan parin avioliitolle, aikoessaan kosia Pennyä. Charles kuitenkin sanoo, ettei Desmond ole tarpeeksi hyvä hänen tyttärelleen, joka ansaitsee vain parasta. Kun Desmond ei pystynyt maksamaan valokuvaa itsestään ja Pennystä, hän uskoo ettei pysty elättämään itseään ja Pennyä, ja uskoen Pennyn ansaitsevan parempaa, hän päättää erota. Yrittäessään todistaa Charlesille olevansa rohkea ja kunnollinen mies, hän liittyy Skotlannin rykmenttiin britannialaisessa armeijassa. Jouduttuaan vankilaan ei-tiedossa-olevasta rikoksesta Desmond erotetaan armeijasta. Vankilan ulkopuolella Charles tapaa Desmondin ja myöntää kaapanneensa kaikki Desmondin Pennylle kirjoittamat kirjeet ja aikoo lahjoa Desmondin jättämään Pennyn rauhaan.


title: Desmond Hume

text: Yhdysvaltoihin matkustanut Desmond tapaa Libbyn, joka antaa Desmondille oman veneensä, Desmondin paljastaessa aikovansa voittaa Pennyn takaisin voittamalla Charlesin rahoittaman purjehduskilpailun. Ennen osallistumistaan kilpailuun Desmond kuntoilee stadionilla Los Angelesissa, jossa hän tapaa Pennyn, joka on loukkaantunut siitä, ettei Desmond lähettänyt kirjeitä ollessaan vankilassa. Desmond pyytää Pennyä odottamaan vielä yhden vuoden eli kisan loppuun asti. Desmond lähtee juoksemaan stadiumin rappusia ja tapaa Jackin ensimmäistä kertaa. Osallistuessaan kilpailuun, Desmondin vene joutuu myrskyyn ja Desmond joutuu yllättäen tajuttomaksi lyödessään päänsä.


title: Desmond Hume

text: Desmond huuhtoutuu saarelle ilman venettään. Kelvin saapuu viidakosta suojapuvussa ja vie Desmondin mukanaan . Desmond katselee kun Kelvin syöttää numerot tietokoneeseen väittäen samalla pelastaneensa maailman. Myöhemmin Kelvin selittää, että numeroiden syöttäminen ehkäisee suurta elektromagneettisen jännitteen purkausta. Hän kertoo Desmondille rokottavansa itsensä nimettömällä rokotteella joka yhdeksäs päivä, ollessaan ulkona ”karanteenissa” olevalla saarella, ettei sairastuisi. Kolmen vuoden ajan Desmond haluaa päästä epätoivoisesti ulos asemalta, mutta Kelvin ei päästä häntä, vaikka itse lähteekin ulos tunneiksi joka päivä. Yhtenä iltana Desmond huomaa Kelvinin humalassa salaisessa tilassa lattian alla, heilutellen avainta turvallisuusmekanismin yläpuolella. Kelvin selittää, että turvamekanismin aktivoituessa koko asema tuhoutuu, tuhoten elektromagneettisen esiintymän.


title: Desmond Hume

text: Eräänä päivänä Kelvin lähtiessä ulos Desmond huomaa tämän suojapuvussa olevan reiän ja päättää seurata Kelviniä ulos. Ulkona Kelvi poistaa puvun ja Desmond tajuaa ilman olevan turvallista hengitettävää. Desmond seuraa Kelviniä lahdelmaan, jossa hän näkee oman purjeveneensä erinomaisessa kunnossa ja tajuaa Kelvinin korjanneen venettä ja aikovan lähteä saarelta. Kelvin puhuttelee Desmondia paljastaen, että tiesi tämän seuranneen itseään ja pyytää Desmondia pakenemaan kanssaan. Desmond on huolestunut numeroiden syöttämisestä, vaikka Kelvin kertoo epäilevänsä sen todenperäisyyttä. Desmond raivostuu tajuttuaan viettäneensä kolme vuotta turhaan saarella ja hyökkää Kelviniä kohti. Kamppailun aikana Desmond lyö Kelvinin pään vahingossa kallioon, tappaen tämän. Desmond ottaa turvamekanismin avaimen Kelvinin kaulasta ja juoksee takaisin asemalle, jossa ajastin on päässyt jo nollaan ja tietokone tulostaa virhekoodia. Massiivinen elektromagneettinen kenttä muodostuu vetäen kaikkia metalliesineitä kohti mukaan lukien Oceanic Airlinesin lentoa 815. Desmond onnistuu syöttämään numerot koneeseen, mikä aiheuttaa elektromagneettisen kentän katoamisen, muttei estä koneen putoamista.


title: Desmond Hume

text: 41 päivän ajan Desmond elää asemalla yksin ja vajotessaan syvään masennukseen, hän harkitsee jopa itsemurhaa. Avatessaan kirjan "Our Mutual Friend" (jonka hän on aikaisemmin kertonut jättävänsä viimeiseksi lukemakseen kirjaksi), hän löytää viestin, jonka Penny on kirjoittanut ja piilottanut kirjan väliin ennen Desmondin joutumista vankilaan. Viesti sanoo, ettei Desmondin kuuluisi olla epätoivoinen ja muistuttaa häntä siitä, että Penny odottaa ja rakastaa Desmondia aina. Vieläkin masentuneempana Desmond raivostuu ja riehuu asemalla. Lopetettuaan hän kuulee jonkun huutavan aseman luukulla. Desmondin tietämättä huutaja on Locke, joka pyytää luukulta ”apua” Boonen loukkaannuttua vakavasti.


title: Desmond Hume

text: Desmondin laittaessa valon päälle nähdäkseen kuka ylhäällä on, Locke ajattelee, että hänen rukouksiinsa on vastattu ja hiljenee. Desmond ajattelee äänen olleen merkki, ettei hän ole enää yksin ja kokee toivon tunteen. Kun Locke, Kate ja Jack tulevat aseman sisälle, he vahingoittavat vahingossa tietokonetta hetkellisen tappelun tiimellyksessä. Desmond menee paniikkiin vakuuttuneena siitä, että maailman loppu on tuloillaan. Hän yrittää kuitenkin korjata tietokoneen, mutta epäonnistuu ja pakenee asemalta. Jack saa hänet kiinni ja Desmond kertoo hänelle koodin ja selittää, että se täytyy syöttää 108 minuutin välein. Desmond lähtee takaisin veneelleen ja aikoo purjehtia Fizille, mutta hänen suunnitelmansa epäonnistuu.


title: Desmond Hume

text: Juopunut Desmond palaa veneensä kanssa, epäonnistuttuaan saarelta lähtemisessään, verraten saarta ”hiton lumikuvuksi”. Myöhemmin Locke sanoo Desmondille löytäneensä ja perehdytysfilmin, jossa kerrottiin numeroiden syöttämisen olleen vain koe. Kun Desmond huojuu uskomisen rajalla, hän ja Locke odottavat laskurin menevän nollaan, nähdäkseen mitä tapahtuu. Locken näyttäessä Helmi-asemalta löytyneen tulosteen, Desmond tajuaa ”virhekoodin” tulostuneen samana päivänä, jolloin lentokone haaksirikkoutui saarelle; 22. syyskuuta 2004. Desmond uskoo, että oltuaan syöttämättä numeroita, elektromagneettinen kenttä aiheutti Oceanicin lennon 815 putoamisen. Hän yrittää syöttää numeroita, mutta Locke tuhoaa tietokoneen. Desmond hakee avaimen turvamekanismiin, ja kääntäessään avainta kirkas valkoinen valo häikäisee hänen kasvonsa.


title: Desmond Hume

text: Käännettyään avainta Desmond joutuu takaisin vuoteen 1996, jolloin hän kokee uudestaan hetket jotka johtivat hänen ja Pennyn eroon. Hän muistaa saaren vasta nähtyään Charlien soittamassa kadulla. Mysteerinen Eloise Hawking kertoo, että on hänen kohtalonsa olla saarella. Myöhemmin hän joutuu tajuttomaksi ja herää viidakossa Joutsen-aseman jäänteillä täysin alasti. Hurley tuo Desmondille vaatteet ja Desmond mainitsee Locken puheen tajuamatta, että Locke sanoo sen vasta kun he ovat palanneet rannalle. Palattuaan rannalle hän pyytää Clairea jättämään suojansa päiväksi. Clairen kieltäytyessä Desmond pystyttää rannalle tolpan, johon salama iskee Clairen suojan sijaan.


title: Desmond Hume

text: Mr. Ekon kuoltua hirviön käsiin Desmond liittyy hänen hautajaisiinsa Charlien ja Hurleyn kanssa. Hän kuitenkin lähtee hätäisesti pelastamaan hukkuvaa Clairea merestä, vaikka onkin viidakossa, liian kaukana tietääkseen siitä. Charlie ja Hurley yrittävät kysellä asiasta Desmondilta juottamalla tämän humalaan. Hän kertoo Charlielle tekevänsä kaikkensa estääkseen tätä kuolemasta, joka on välttämätöntä.


title: Desmond Hume

text: Muutamaa päivää myöhemmin Desmond kokee näyn Charlien kuolemasta ja pyytää häntä sekä Hurleytä ja Jiniä patikoimaan. Samana iltana nelikko huomaa helikopterin lentävän yli ja sen lentäjän pelastautuvan viime hetkellä. Ryhmä lähtee sisämaahan löytäen useita lentäjän tavaroita, muun muassa kuvan Desmondista ja Pennystä, joka luo Desmondille uskoa, että lentäjä on Penny. Desmond käyttää näkyjään pelastaakseen Charlien Rousseaun ansalta ja nelikko löytää laskuvarjossa roikkuvan ihmisen puusta. Desmond poistaa kypärän ja saa huomata, ettei hän ole Penny vaan nainen nimeltä Naomi, joka kertoo nimensä ennen pyörtymistään. Mikhailin saapuessa Desmond pakottaa häntä pelastamaan Naomin vastineena Mikhailin vapaudesta. Mikhail suostuu ja onnistuu hoitamaan hänet kuntoon. Pian nelikko palaa Naomin kanssa rannalle.


title: Desmond Hume

text: Desmond ehdottaa, että jollekin täytyy kertoa Naomista. Charlie ehdottaa Sayidia, ja Desmond suostuu. He kertovat Pennyn antaneen Naomin tehtäväksi löytää Desmond. Seuraavana päivänä Jack ja Juliet johtavat leiriläiset viidakkoon, jossa Desmond kokee uuden näyn Charlien kuolemasta, mutta tällä kertaa Desmondin täytyy antaa sen tapahtua, jotta Claire pelastuu. Hän kertoo siitä Charlielle, joka suostuu uimaan vedenalaiselle . Desmond liittyy hänen seuraansa, ja niin kaksikko seuraa kaapelia mereen. Veneellä ollessaan Desmond tarjoutuu ottamaan Charlien paikan, jotta voisi kuolla hänen sijastaan, mutta Charlie lyö hänet tajuttomaksi. Desmond palaa tajuihinsa Mikhailin ampuessa häntä kohti ja ui alas asemalle ja piiloutuu kaappiin. Mikhail saapuu asemalle ja tappaa kaksi asemalla työskennellyttä ”toista”, Gretan ja Bonnien, minkä jälkeen Desmond ampuu Mikhailia rintaan, mutta Desmondin huomaamatta Mikhail pakenee. Charlie saa yhteyden Pennyyn ja kertoo siitä Desmondille, mutta ennen Desmondin pääsyä huoneeseen Mikhail ilmestyy aseman ulkopuolella ikkunan taakse ja heittää kranaatin sitä kohti. Charlie tajuaa, että hänen on tarkoitus kuolla, ja lukitsee itsensä huoneeseen. Desmond katsoo avuttomana huoneen tulvimista ja Charlien hukkumista. Hetkeä ennen kuolemaansa Charlie kirjoittaa käteensä tussilla sanat ”Ei Pennyn vene” () ja näyttää kättään Desmondille.


title: Desmond Hume

text: Palattuaan rannalle Desmond varoittaa selviytyjiä Naomin veneen väestä ja kertoo Charlien kohtalosta. Vaikkei Desmond luotakaan laivan väkeen, hän päättää pysyä Jackin kanssa eikä lähteä parakeille Locken luo. Kyseltyään Frankilta Pennyn kuvasta, Desmond lähtee laivalle Sayidin ja Naomin kanssa helikopterin kanssa.


title: Desmond Hume

text: Helikopterin ajautuessa myrskyyn Desmond alkaa saada näkyjä elämästään Skotlannin armeijassa, vuodelta 1996. Hän alkaa liikkua edestakaisin nykyisyyden ja menneisyyden välillä. Ajassa liikkuminen aiheuttaa Desmondin muistojen katoamisen, eikä hän tunnista Sayidia tai muita saarella olevia. Sayid saa radiolla yhteyden saarelle, jossa yksi lautalta tulleista, Faraday selittää, että Desmondin kokemat näyt ovat itse asiassa aikamatkustusta. Hän kertoo Desmondille, että hänen täytyy mennä Oxfordin yliopistoon ja löytää silloinen Faraday, joka työskenteli aikakoneen parissa. Siellä Faraday kertoo Desmondille, että hänen täytyy löytää ”vakio”; joku tai jokin mikä kuuluu sekä vuoteen 1996 ja vuoteen 2004. Desmond käyttää Pennyä vakionaan ja tajuaa, että aikamatkustuksen lopettamiseksi hänen täytyy saada yhteys Pennyyn jouluaattona 2004. Vuonna 1996 hän onnistuu lötämään vihaisen Pennyn ja saamaan tämän puhelinnumeron. Nykyisyydessä hän soittaa Sayidin avustuksella Pennylle, joka vastaa puhelimeen ja kertoo kyynelehtien etsien Desmondia ja tietävänsä saaresta ja että hän rakastaa Desmondia. Saarella Faraday selaa muistiotaan ja löytää sivun, jossa lukee, että jos jokin menee pieleen, minun vakioni on Desmond.


title: Desmond Hume

text: Desmndin tilanteen ratkettua hän ja Sayid tapaavat kapteeni Gaultin hetkeä yhden laivalla olleen, Reginan, tehtyä itsemurhan hyppäämällä mereen ketjuihin kietoutuneena. Gault kertoo Desmondille Widmoren omistavan lautan, ja että he yrittävät saada Benin käsiinsä. Kun heidät häädetään huoneisiinsa, Desmond ja Sayid näkevät Michaelin, joka toimii laivan siivoojana nimellä Kevin Johnson. He tapaavat lautan konehuoneessa, jossa Michael selittää tekevänsä töitä Benille.


title: Desmond Hume

text: Pian sen jälkeen Frank lentää takaisin lautalle mukanaan Jack, Kate, Hurley ja Aaron. Sun, Sayid ja Desmond ovat ainoita ketkä pääsevät helikopteriin ennen lautan räjähtämistä. Penny pelastaa sekä Desmondin, että Oceanicin kuutoset ja Frankin, jotka ajelehtivat merellä helikopterin polttoaineen loputtua.


title: Desmond Hume

text: Kun Benjamin Linus siirtää saarta neljännen kauden lopussa, saaren asukkaat (mukaan lukien ”Toiset (Lost)Toiset”) alkavat hyppiä satunnaisesti ajasta toiseen. Aikahypyn aikana menneisyyteen joutunut Faraday tapaa Desmondin, joka on sillä hetkellä asumassa Joutsen-asemalla. Hän kertoo Desmondille, että hän on ”erityinen” ja että päästessään pois saarelta hänen täytyy etsiä Faradayn äiti, Eloise Hawking, joka on aikoinaan kertonut saaren olevan Desmondin ”kohtalo”.


title: Desmond Hume

text: Hieman myöhemmin Penny synnyttää Desmondin pojan Filippiineillä, ja poika nimetään Charlieksi. Kaksi vuotta saarelta lähdön jälkeen, Desmondin asuessa Pennyn ja Charlien kanssa merellä, Desmond herää uuteen ”muistoonsa” Faradaysta ja lähtee välittömästi etsimään tämän äitiä. Oxfordissa hän saa tietää Charles Widmoren rahoittaneen Faradayn kokeilut. Vieraillessaan Widmoren luona hän saa osoitteen Los Angelesiin, josta hän löytää Jackin, Sunin ja Benin suuntaamassa samaan osoitteeseen. He menevät yhdessä kirkkoon, jonka sisällä Ben kertoo Eloise Hawkingin tietävän keinon päästä saarelle. Jack ja Sun kertovat suunnittelevansa saarelle paluuta ja olettaen, että Faraday tahtoi hänenkin palaavan, Desmond lähtee pois ja pitää Pennylle antamansa lupauksen olla palaamatta saarelle. Seuraavana aamuna Ben ampuu Desmondia yrittäessään tappaa Pennyn. Desmond pahoinpitelee Benin ja heittää tämän veteen. Desmond viedään sairaalaan, mutta hän toipuu. Herättyään hän lupaa Pennylle ettei jätä tätä koskaan.


title: Desmond Hume

text: Vaihtoehtoisessa aikajanassa Desmond on yllättäen mukana Oceanicin lennolla, joka ei putoakaan saarelle. Desmond istahtaa Jackin viereen, joka sanoo tunnistavansa Desmondin jostakin, mutta ei muista mistä. Tämä voi viitata heidän aiempaan kohtaamiseensa stadionilla. Jackin palattua WC:stä, Desmond on yllättäen kadonnut eikä häntä näy missään.


title: Desmond Hume

text: Desmond nähdään taas lentokentän laukkuosastolla, jossa Hurley kertoi hänelle mistä laukut löytyvät. Desmond auttoi Clairea löytämään laukkunsa tarjoten tälle kyytiä mutta Claire kieltäytyi. Desmond sanoi uskovansa Clairen lapsen olevan poika. Desmond tapasi autokuljettajansa George Minkowskin, joka ajoi Desmondin työpaikalleen. Paljastuu Desmondin, että työskentelee Charles Widmoren yrityksessä. Widmore onnittelee Desmondia onnistuneesta liikematkasta Sydneyyn. Charles tarjoaa Desmondille kallista viskiään ja käskee Desmondia hakemaan Charlien vankilasta.


title: Desmond Hume

text: Vapautettuaan Charlien Desmond kuunteli tämän puheita tämän tukehtumisestaan ja näyistä, joita hän koki tajuttomana ollessaan. Charlien karattua Desmondin luota Charles määräsi Desmondin selittämään tämän vaimolleen Eloiselle henkilökohtaisesti. Kohdattuaan Eloisen Desmond kuulee nimen Penny Milton vieraslistasta. Eloise neuvoo Desmondia lopettamaan etsimisensä, koska hän ei ole vielä valmis. Desmond kohtaa Faradayn, joka kertoo Desmondille mistä Pennyn löytää. Desmondin saatua välähdyksen elämästään saarella hän alkaa etsiä muita Oceanicin lennon 815 matkustajia.


title: Desmond Hume

text: Viikkoa myöhemmin Desmond kohtaa Hurleyn, joka on masentunut kohtaamisestaan Libbyn kanssa. Desmond neuvoo häntä puhumaan Libbyn kanssa, kohdaten heidät myöhemmin treffeillä rannalla. Desmond ajaa koululle, jossa Ben ja Locke työskentelevät. Desmond väittää Benille aikovansa lähettää ei-olemassa olevan poikansa kouluun. Desmond näkeeLocken parkkipaikalla, ja ajaa tämän yli jättäen hänet kitumaan. Myöhemmin samana päivänä Desmond saapui Ilanan luo toimittaen myös Clairen Jackin luo.


title: Desmond Hume

text: Palattuaan koululle Desmond aikoi ajaa uudestaan Locken yli, mutta Ben esti sen heittäytymällä Desmondin auton eteen. Desmond selittää Benille, ettei aio satuttaa Lockea vaan saada hänet ”unohtamaan”. Benin kysyttyä kuka Desmond on, hän vastaa ”et taida muistaa minua”, ja pahoinpitelee Benin. Desmond menee poliisiasemalle, jossa James Ford työskentelee ja tunnustaa yliajaneensa Locken päälle ja hakanneensa Benin. Desmond laitetaan samaan selliin Sayidin ja Katen kanssa. Myöhemmin James sanoo heille, että heidät siirretään piirikunnan vankilaan. Sayid sanoo Desmondin olevan hullu, tämän ilmiantaessaan itsensä. Desmond myöntää heille ajaneensa Locken yli sanoen samalla yrittävänsä saada heidät pakoon. Auto pysähtyy sovittuun paikkaan, jossa Ana Lucia päästää heidät ulos autosta. Hurley saapuu paikalle ja maksaa Ana Lucialle. Desmond sanoo, ettei Ana ole vielä valmis, eikä hänen tarvitse tulla mukaan. Desmond pyytää Sayidia menemään Hurleyn mukaan ja antaa Katelle uuden puvun kertoen heidän menevän konserttiin.


title: Desmond Hume

text: Pian Desmond toimittaa Jackin isän ruumiin kirkkoon. Desmond kertoo Katelle ruumiin olevan Christian. Katen kysyttyä Desmondilta, miksi hän vapautti hänet vankilasta, Desmond vastaa ettei kukaan voi kertoa hänelle miksi hän on täällä. Desmond kertoo nimensä Katelle ja sanoo olevansa ystävä, ja että hän haluaa lähteä. Desmond vie Katen konserttiin. Konsertissa Eloise istuu Desmondin viereen nuhdellen Desmondia, ettei tämä uskonut hänen puheitaan. Desmond sanoo lähtevänsä muiden kanssa, kun he saavat tietää. Desmond myös kieltäytyy ottamasta Faradayta. Clairen synnytettyä poikansa Aaronin, Desmond saapuu Katen luo ja kysyy häneltä ymmärtääkö hän nyt. Desmond nähdään kirkossa yhdessä Pennyn ja muiden selviytyneiden kanssa. Christianin avattua kirkon ovet kirkas valkoinen valo ympäröi selviytyneet.


title: Desmond Hume

text: Perusaikajanassa Charles Widmore toimitti Desmondin takaisin saarelle sukellusvenellä. Desmondin havahduttua Charles selittää hänelle ettei ”saari ole valmis tämän osalta”. Charles laittaa Desmondin huoneeseen, jonne ohjataan valtava määrä sähkömagneettista energiaa. Desmond menettää tajuntansa, mutta selviytyy purkauksesta. Sayid saa Desmondin kiinni vieden hänet Musta-asuisen miehen luo. Mies vie heittää Desmondin vanhaan kaivoon ja määrää Sayidin tappamaan Desmondin, mutta Desmondin puhuttua hänelle Nadiasta Sayid säästää Desmondin hengen. Benin ja Musta-asuisen miehen saapuessa kaivolle, he huomaavat Desmondin paenneen. Mies sanoo Widmoren kertoneen Desmondin olevan Jacobin ”jokerikortti”, mikäli kaikki hänen kandidaattinsa ovat kuolleet.


title: Desmond Hume

text: Päätösjaksossa paljastuu, että Rose ja Bernard olivat pelastaneet Desmondin kaivosta ja piilottaneet hänet majaan. Musta-asuisen miehen löydettyä heidät hän uhkasi tappaa Rosen ja Bernardin, jos Desmond ei lähde heidän mukaansa. Desmond ja Musta-asuinen mies matkaavat lähteelle yhdessä Jackin ryhmän kanssa. Desmond selittää Jackille menevänsä jonnekin, jossa muilla selviytyneillä olisi toinen mahdollisuus. Hän sanoi uskovansa luomaan uuden maailman, jossa Jackin olisi mukana. Jack ja Musta-asuinen mies laskevat Desmondin luolaan, jossa vedet virtaavat kirkkaaseen lähteeseen, jossa on iso kivi keskellä. Desmond onnistuu poistamaan kiven, jonka seurauksena valo sammuu ja lähde kuivuu. Luola muuttuu punaiseksi ja saari alkaa täristä. Jack tulee luolaan, pelastaa pyörtyneen Desmondin ja asettaa kiven takaisin paikalleen, palauttaen valon luolaan. Hurley ja Ben nostavat Desmondin pois luolasta.


title: Desmond Hume

text: Benin ehdotettua Hurleylle, että hän auttaisi Desmondin pois saarelta perheensä luo, Hurley sanoo ettei voi tehdä niin saaren uutena johtajana. Ben huomauttaa, että se oli Jacobin käytäntö, eikä Hurleyn tarvitse toimia samoin. Desmond luultavasti pääsi pois saarelta Pennyn ja Charlien luo.


title: Tykinruoka

text: Tykinruoka on nimitys sotilasjoukoille, joita käytetään taisteluissa uhrattavina.


title: Tykinruoka

text: Varhainen merkintä sanasta löytyy François-René de Chateaubriandin Napoleonin vastaisesta lehtisestä De Buonaparte et des Bourbons vuodelta 1814, jossa kritisoidaan armeijan asennetta alokkaitaan kohtaan: "Miesten elämän ja Ranskan halveksunta on saavuttanut sen pisteen, että alokkaita kutsutaan vain raaka-aineeksi ja tykinruuaksi."


title: Skip-Bo

text: Skip-Bo on Mattelin korttipelituote, joka on muunnelma "kissa ja hiiri" -korttipelistä.Saada ensimmäisenä pelaajana pelatuksi kaikki kortit pois omasta pöytäpinosta.


title: Skip-Bo

text: Jokainen pelaaja saa pinon kortteja: jokaiselle tulee 30 korttia, jos pelaajia on 2, 3 tai 4, ja jokaiselle tulee 20 korttia, jos pelaajia on 5 tai 6. Jokainen pelaaja asettaa kortit niitä katsomatta kuvapuoli alaspäin oikealle puolelleen omaksi pöytäpinokseen. Sitten jokainen pelaaja kääntää oman pöytäpinonsa päällimäisen kortin kuvapuolen näkyviin. Loput kortit asetetaan pöydän keskelle nostopakaksi.


title: Skip-Bo

text: Kortteja ei voida pelata pois pelaajan pöytäpinosta, elleivät ne käy pöydän keskellä olevaan/oleviin kokoamispinoon/kokoamispinoihin. Kokoamispinoja rakennetaan siten, että kortteja laitetaan niihin järjestyksessä aloittaen 1:stä ja jatkaen sitten aina 12:een asti. Skip-Bo kortit ovat "villejä" kortteja, ja niitä voi käyttää pelissä minkä tahansa kortin paikalla. Kun kokoamispinoon on saatu pelatuksi kortti 12 (tai Skip-Bo, joka edustaa tässä korttia 12), kyseinen kokoamispino on valmis ja poistetaan pelistä. Sen paikalle voidaan rakentaa uusi kokoamispino ; samanaikaisesti voidaan rakentaa neljää kokoamispinoa. Pelistä poistetun kokoamispinon kortit sekoitetaan ja asetetaan uudeksi nostopakaksi, kun edellinen on pelattu loppuun saakka.


title: Skip-Bo

text: Jakajan vasemmalla puolella oleva pelaaja aloittaa pelin ottamalla nostopakasta 5 korttia. Nämä kortit muodostavat hänen kätensä. Jos pelaajan kädessä tai hänen oman pöytäpinonsa päällimmäisenä korttina on 1 tai Skip-Bo kortti, hän voi alkaa rakentaa kokoamispinoa pöydän keskelle. Pelaajat voivat kukin vuorollaan asettaa kokoamispinoihin niin monta korttia kuin vain pystyvät. Jos pelaajalla on esim. toinen 1-kortti, hän voi aloittaa uuden kokoamispinon, tai hän voi jatkaa aiempaa kortilla 2, sitten 3:lla, 4:llä, 5:llä ja niin edelleen. Jos pelaaja saa pelatuksi kaikki kortit kädestään, hän nostaa uudet viisi korttia nostopakasta ja jatkaa pelaamista. Jos pelaaja ei voi pelata yhtään korttia tai ei halua pelata useampia kortteja, hän päättää vuoronsa pistämällä pois yhden kortin kädestään henkilökohtaiseen poistopinoonsa, näin luoden ensimmäisen korkeintaan neljästä mahdollisesta poistokorttipinosta, jotka hän voi pelin kuluessa luoda. Poistokorttipinoissa voi olla mitä tahansa kortteja missä tahansa järjestyksessä.


title: Skip-Bo

text: Jokainen pelaaja aloittaa pelivuoronsa nostamalla nostopakasta niin monta korttia, että ne täydentävät hänen kätensä viiteen korttiin. Jokainen voi pelata niin monta korttia kuin haluaa, kunhan ne aloittavat kokoamispinon tai jatkavat sellaista. Pelattavia kortteja nostettaessa on valittava kolme vaihtoehtoa:


title: Skip-Bo

text: Peli loppuu, kun joku pelaajista saa pöytäpinonsa kortit pelattua. Muilla pöydässä olevilla korteilla ei ole merkitystä.


title: Skip-Bo

text: Peliä voi pelata kahdella tavallisellakin korttipakalla siten, että kuninkaat ja jokerit toimivat Skip-Bo -kortteina. Toisen sääntövariantin mukaan peliä pelataan kolmella normaalilla korttipakalla ja Skip-Bo -kortteina toimivat vain jokerit. Tällöin numerosarjat jatkuvat yhdestä kolmeentoista asti. Tämä versio on vähäisen Skip-Bo -korttimäärän johdosta vaikeampi.


title: William Walton

text: Sir William Turner Walton, OM (29. maaliskuuta 1902 – 8. maaliskuuta 1983) oli brittiläinen säveltäjä.


title: William Walton

text: Walton syntyi Oldhamissa ja aloitti uransa laulamalla kuorossa. Hänen ensimmäinen suurimuotoinen teoksensa oli viulukvartetto, jota Walton alkoi työstää 1918.


title: William Walton

text: Walton kävi Oxfordin yliopistoa, mutta jätti opintonsa kesken 1920. Hän lähti Lontooseen ja ansaitsi elantonsa 1920-luvulla pääasiassa soittamalla viulua jazzklubeilla. Vuonna 1929 Walton sävelsi alttoviulukonserttonsa, jota esitetään yhä säännöllisesti. Teoksen oli tilannut häneltä alttoviulisti Lionel Tertis. Ensiesityksen piti kuitenkin myöhemmin Paul Hindemith.


title: William Walton

text: Waltonin ensimmäinen sinfonia sai kantaesityksensä marraskuussa 1935. Muuhun tuotantoon kuuluu mm. ooppera "Troilus and Cressida" (1954), toinen sinfonia (1960), viulukonsertto (1939) sekä kuoroteos "Belshazzar's Feast" (1931).


title: William Walton

text: Walton lyötiin ritariksi vuonna 1951 ja hänestä tuli Order of Meritin jäsen 1967. Hän oli asettunut vuonna 1949 Ischian saarelle Italiaan, jossa hän kuoli maaliskuun aamuna vuonna 1983.


title: László Lajtha

text: László Lajtha (unkariksi "Lajtha László", 30. kesäkuuta 1892 Budapest – 16. helmikuuta 1963 Budapest) oli unkarilainen säveltäjä, etnomusikologi ja kapellimestari.


title: László Lajtha

text: Lajtha syntyi Budapestissa. Hän opiskeli kotikaupunkinsa lisäksi Leipzigissä, Genevessä ja Pariisissa, joista viimeksi mainitussa Vincent d'Indyn johdolla. Ensimmäisen maailmansodan jälkeen hän opetti Budapestin konservatoriossa ja kansallisessa akatemiassa. Lajtha tutki Béla Bartókin ja Zoltán Kodályn tavoin unkarilaisia kansanlauluja.


title: László Lajtha

text: Lajtha toimi myöhemmällä urallaan mm. Unkarin radion musiikkillisena johtajana. Hänen tuotantoonsa kuuluu esimerkiksi yhdeksän sinfoniaa, kymmenen jousikvartettoa, kolme balettia ja operetti.


title: Nikotiimi

text: Nikotiimi Oy on Niklas Herlinin omistama Helsingissä toimiva kustannusyhtiö. Yhtiö on perustettu vuonna 2001.


title: Nikotiimi

text: Nikotiimi Oy nousi vuosien 2006 ja 2007 aikana julkisuuteen Alma Median kanssa syntyneiden Uusi Suomi -lehden tuotemerkin käyttöön liittyneiden erimielisyyksien vuoksi. Nikotiimin varasi tuolloin uusisuomi.fi- ja usari.fi-verkkotunnukset, jotka viittaavat Alma Median tuolloin omistamaan, vuosina 1919–1991 ilmestyneeseen Uusi Suomi -lehteen.


title: Nikotiimi

text: Toukokuussa 2007 Nikotiimi Oy ilmoitti hankkineensa Alma Medialta oikeudet Uuden Suomen tavaramerkkeihin, ja aloittavansa Uuden Suomen nimeä käyttävän verkkolehden julkaisemisen saman vuoden aikana.


title: Kunrei-shiki

text: Kunrei-shiki () on romanisaatiojärjestelmä, jota käytetään japanin kielen translitteroimisessa latinalaisille aakkosille. Järjestelmä pohjautuu vanhempaan Nihon-shikiin, josta se on muokattu nykyjapaninkielen vaatimuksia vastaavaksi. Nihon-shikin tavoin Kunrei-shiki on japanilaisten itsensä kehittämä ja perustuu japanin ääntämiseen. Järjestelmä on ISOn hyväksymä ja siihen viitataan myös koodilla ISO 3602.


title: Abraxas

text: Abraxas on muinainen sana, jota on kirjoitettu useisiin taikakaluihin ja muihin esineisiin. Sana oli etenkin gnostilaisten käytössä, ja on arveltu, että sanalla on koetettu korvata juutalaisten käyttämä jumalannimi akrostikon. Löydetyt Abraxas-sanan omaavat taikakalut ovat olleet 100–400 väliseltä ajalta.


title: Abraxas

text: Abraxas on saattanut olla myös egyptiläisten jumala tai demoni. Abraxas edusti myös joissakin näkemyksissä Saatanan ja Jumalan yhteyttä.


title: Basilidelaisuus

text: Basilidelaiset olivat gnostilainen lahko, jonka perusti aleksandrialainen Basilides toisella vuosisadalla. Basilides väitti saaneensa oppinsa Glaukokselta, apostoli Pietarin oppilaalta. Lahkon opit olivat samankaltaiset kuin ofilaisilla, lisäksi basilidelaiset olivat saaneet vaikutteita zarathustralaisuudesta ja opeissa oli myös yhtäläisyyksiä juutalaiseen kabbalismiin.


title: Basilidelaisuus

text: Basilidealaiset palvoivat korkeinta jumalaa nimeltä Abraxas ja väittivät Jeesuksen olleen vain tämän jumalan maan päälle lähettämä haamu. Lahkolla oli kolme arvoastetta — materiaalinen, älyllinen ja hengellinen — ja kaksi vertauskuvallista kuvapatsasta, joista toinen oli mies- ja toinen naispuolinen. Lahkon jäsenet pitivät erilaisista kivistä ja jalokivistä tehtyjä koruja, joissa oli esimerkiksi lintu- ja käärmesymboleja.


title: Basilidelaisuus

text: Basilidelaiselle opille oli keskeistä pahan alkuperän ja pahan voittamisen pohtiminen. Vastaus esitettiin itämaisen "gnosiksen" muodossa. Basilidelaiset katsoivat maailman jakautuvan hyvään ja pahaan, valoon ja pimeyteen, jotka olivat alun perin erillisiä ja tietämättömiä toisistaan. Tähän vaikutti todennäköisesti zarathustralaisuus. Valon valtakunnan päänä oli Jumala, jota ei ollut luotu. Materiaalinen maailma ja elämä oli saanut alkunsa tästä jumalasta erilaisten henkisten välivaiheiden kautta. Hengellinen maailma yhdistyi Abraxasin mystisessä nimessä, jonka lukuarvo vastasi taivaiden ja päivien lukua. Maanpäällinen elämä oli pelkästään valon puhdistamista pimeydestä. Ihmisillä oli kaksi sielua, joista järkisielu pyrki hallitsemaan. Tämä tarvitsi kuitenkin apua ylhäältä.


title: Hitsauspistooli

text: Hitsauspistooli on tulityökalu, jota käytetään sytytettäessä avoliekillä toimivia tulityölaitteita, kuten kaasuhitsausvälineitä.


title: Hitsauspistooli

text: Laitteita on niin monenlaisia kuin valmistajiakin, mutta perusperiaate on karkea metallilieriö, joka on kiinnitetty sulkeutuessaan toisiaan hankaavien kaksoisleukojen toiseen osaan. Toisessa osassa on piikivikärki. Nyt kun leuat puristetaan yhteen, piikivi iskee voimakkaan kipinän, joka sytyttää kulloinkin tarvittavan kaasuliekin.


title: Hitsauspistooli

text: Leukoja käyttävät varret voivat olla hyvinkin pitkät: Helsingin katuvalojen toimiessa kaasulla sytyttäjien tärkein työväline oli noin kahden metrin varrella varustettu hitsauspistooli, jolla he saattoivat maasta käsin sytyttää kaasuvalojen liekit. Jokaisen lyhtypylvään juuressa oli erillisellä avaimella käännettävä kaasuhana, jonka sytyttäjä avasi. Itse lyhdyn pohjassa oli neljä suurta ilmareikää, joista hitsauspistoolin kärki mahtui läpi, ja nyt sytyttäjä "ampui" tulen lyhtyyn ja lopuksi sääti liekit oikean korkuisiksi kaasuhanalla. Ja aamulla passipoliisi tai palovartija, joilla myös oli avaimet, sammutti lyhdyt sulkemalla hanat.


title: Hitsauspistooli

text: Menetelmä on hyvin vanha, se kehitettiin jokseenkin yhtä aikaa kaasuvalon kanssa. Hitsauspistooli oli tärkeä työkalu, kun majakkalaivojen kaasulyhdyt sytytettiin.


title: Hitsauspistooli

text: Nykyään on olemassa erillisiä pietsosähköllä toimivia vastaavia laitteita, joihin liittyy useimmiten oma erillinen kertatäyttöinen butaanikaasusäiliö; näissä laitteissa kipinä sytyttää erillisen pienehkön liekin, jota voidaan käyttää laajemmin kuin alkuperäistä kipinää.


title: Koodin väritys

text: Koodin väritys (tunnetaan myös nimillä "koodin korostus", "syntaksin väritys" ja "syntaksin korostus", ) on joidenkin tekstieditorien tukema ominaisuus, joka värjää ja korostaa tekstiä (esimerkiksi lähdekoodia) eri värityksin ja muotoiluin visualisoiden näin tekstin rakenteen selkeämmäksi.


title: Koodin väritys

text: Koodin värityksestä on apua muun muassa virheiden havaitsemisessa ja väritys oikein toteutettuna nopeuttaa kehittäjää hahmottamaan käsiteltävän kokonaisuuden nopeammin kuin tavallisesti.


title: Koodin väritys

text: LEXX (, tunnetaan myös nimellä LPEX), ohjelma jolla kirjoitettiin Oxford English Dictionarya vuonna 1985 oli todennäköisesti ensimmäinen editori joka tuki koodin väritystä.


title: Koodin väritys

text: Suurin osa tekstieditoreista käyttää koodin värittämiseksi erilaisia säännöllisiä lausekkeita joiden avulla voidaan heuristisesti löytää tekstistä värjättävät ja korostettavat kohdat. Muistin- sekä prosessoritehon käytön osalta säännölliset lausekkeet ovat huomattavasti tehokkaampia verrattuna tilanteeseen, jossa jokaisesta korostettavasta kielestä sisällytettäisiin oma jäsennin ohjelmaan.


title: Koodin väritys

text: Suurin haittatekijä säännöllisillä lausekkeilla toteutetuissa koodin värityksissä on menetelmän hitaus verrattuna ohjelmointikielen omaan jäsentimeen. Lisäksi ongelman aiheuttaa värityksen epätäydellisyys. Näiden ongelmien paikkaamiseksi säännöllisiä lausekkeita tarvitaan useita, ja useat säännölliset lausekkeet taas hidastaa itse tekstieditorin toimintaa.


title: Koodin väritys

text: Tämä ongelma on kierretty esimerkiksi siten, että koko tiedoston lukemisen ja värittämisen sijasta väritetään vain näkyvä osa, tai tiedoston sisältö luetaan takaperoisesti tiettyyn riviin asti synkronoinnin saavuttamiseksi.


title: Koodin väritys

text:
Alla on yksinkertainen esimerkki koodin värityksestä C++-kielessä:
Esimerkissä kommentti erottuu selkeästi ohjelmakoodista, ja muut osa-alueet (esimerkiksi varatut avainsanat) tulevat selkeästi esiin peruskoodista värityksen ansiosta.


title: Kosminen jänne

text: Kosmiset jänteet ovat hypoteettisia maailmankaikkeuden topologisia defektejä. Ne voivat olla useiden valovuosien mittaisia äärimmäisen ohuita energiasäikeitä. Niiden olemassaoloa ei ole kokeellisesti todennettu, mutta mikäli niitä olisi, ne saattaisivat mahdollistaa aikamatkailun teoriassa ainakin kahdella eri tavalla: Kaksi toisensa ohittavaa kosmista jännettä saattaa kaareuttaa aika-avaruutta siten, että aikamatkailu mahdollistuu. Toinen tapa olisi pujottaa kosminen jänne aikakoneena toimivan madonreiän suuaukon läpi, jolloin madonreikä saattaisi kestää niin kauan, että krononautti eli aikamatkailija ehtii kulkea madonreikätunnelin läpi ajasta toiseen tuhoutumatta.


title: Kosminen jänne

text: On mahdollista, että jänteet olisivat hyvin massiivisina rakenteina keränneet ympärilleen ainetta ja toimineet siten varhaisessa maailmankaikkeudessa galaksien ja galaksijoukkojen alkusiemeninä.


title: Ville Lyytikäinen

text: Ville Lyytikäinen (4. helmikuuta 1967 Helsinki – 19. joulukuuta 2016) oli suomalainen pelaaja-agentti ja jalkapallovalmentaja.


title: Ville Lyytikäinen

text: Lyytikäinen valmensi Veikkausliigassa FC Jokereita 2001 ja FC Hämeenlinnaa 2003–2004. Kaudella 2005 hän toimi Ykkösessä pelanneen FC Hongan päävalmentajana, mutta sai potkut viiden sarjakierroksen jälkeen. Kauden 2007 Lyytikäinen valmensi Atlantis FC:n edustusjoukkuetta.


title: Ville Lyytikäinen

text: Lyytikäinen toimi myös Pohjois-Haagan yhteiskoulun liikuntalukion jalkapallovalmentajana ja Yle TV2:n "Peliuutisten" jalkapalloasiantuntijana. Lisäksi hän esiintyi nuorempana maalimainoksissa ujona remonttipoikana, joka sai jokaisessa jaksossa kuulla mestarin ivallisen lausahduksen ”Poi-ika!”, kun hän sattui vilkaisemaan talon tyttöä. Tämän vuoksi Ville Lyytikäisen lempinimi oli Poika. Lyytikäinen esiintyi myös Vääpeli Körmy -elokuvissa.


title: Ville Lyytikäinen

text: Vuoden 2012 kuntavaaleissa Lyytikäinen pyrki Helsingin kaupunginvaltuustoon Vasemmistoliiton sitoutumattomana ehdokkaana, mutta ei 134 äänellä tullut valituksi.


title: Hodgkinin tauti

text: Hodgkinin tauti on lymfoomatyyppi, jonka Thomas Hodgkin kuvasi 1832.


title: Hodgkinin tauti

text: Hodgkinin tauti on tyypillisin nuorilla aikuisilla. Suomessa todetaan vuosittain noin 130 uutta tapausta. Sairautta tavataan harvinaisempana myös lapsilla, yleensä kuitenkin jo kymmenen vuotta täyttäneillä. Hodgkinin tautia esiintyy enemmän miehillä kuin naisilla.


title: Hodgkinin tauti

text: Hodgkinin taudin ainoa ensioire voi olla imusolmukkeen laajentuminen kaulalla. Siihen voi liittyä yskää mutta ei kipua. Joillakin esiintyy muun muassa kuumeilun, ruokahaluttomuuden ja väsymyksen kaltaisia yleisoireita. Joka neljännelle sairastuneelle tulee kutinaa.


title: Hodgkinin tauti

text: Hodgkinin tauti jaetaan neljään levinneisyysasteeseen, joista ensimmäinen on vähiten levinnyt. Jos aste on 1 tai 2, hoidoksi riittää monilla pelkkä sädehoito.


title: Hodgkinin tauti

text: Hodgkinin taudin ennuste hoidettuna on hyvä ja yleisesti ottaen sitä parempi, mitä nuorempi sairastunut on. Jos syöpä ei ole ehtinyt levitä merkittävästi, paranemisennuste on noin 80–95 %, muussakin tapauksessa 70 %:n luokkaa.


title: Hodgkinin tauti

text: Hodgkinin tauti ei yleensä uusiudu. Jos näin käy, se tapahtuu useimmiten kolmen vuoden sisällä siitä, kun edellinen syöpä on saatu hoidettua.


title: Hodgkinin tauti

text: Hodgkinin tauteja on joka yhdeksäs lymfooma- eli imukudossyöpätapaus. Sairaus tavataan jakaa lymfosyyttivaltaiseen, sidekudoskyhmyiseen ja sekasoluiseen tautimuotoon.


title: Hodgkinin tauti

text: Muutamat tutkimukset viittaavat siihen, että alkoholijuomia nauttivilla on alentunut vaara sairastua Hodgkinin lymfoomaan. HIV-positiivisilla tai AIDSia jo sairastavilla riski on 11-kertainen ja elinsiirron saaneilla nelinkertainen. Taudin syytä ei tunneta, mutta sen uskotaan kehittyvän poikkeavista imusoluista.


title: Samu Sirkka

text: Samu Sirkka () on Disneyn eläinmaailman hahmo, jonka ensiesiintyminen tapahtui Walt Disney Picturesin animaatioelokuvassa "Pinocchio" vuonna 1940. Samu Sirkka on puhuva heinäsirkka, joka on pukeutunut silinteriin ja hännystakkiin ja kulkee pienen sateenvarjon kanssa. Elokuvassa hän esiintyi puunukke Pinokkion omatuntona, joka myös kulki Pinokkion rinnalla tapahtumista toiseen. Samassa elokuvassa hän lauloi tunnetuimman kappaleensa "Tähti toiveen toteuttaa" ("When You Wish Upon a Star").


title: Samu Sirkka

text: Moviefone sijoitti Samu Sirkan sijalle 17 listallaan kaikkien aikojen 25:stä parhaasta animaatiohahmosta.


title: Samu Sirkka

text: Samu Sirkan hahmon loi animaattori Ward Kimball, joka oli jo eroamassa Disneyn studiolta, koska suuri osa hänen piirrostyöstään elokuvaan "Lumikki ja seitsemän kääpiötä" (1937) leikattiin pois lopullisesta versiosta. Walt Disney suostutteli hänet jäämään studiolle ja antoi hänelle Samu Sirkan suunnittelun kokonaan.


title: Samu Sirkka

text: Samu Sirkan alkuperäinen ääninäyttelijä oli laulaja Cliff Edwards, joka esitti hahmoa 1960-luvulle asti. Edwardsin kuoleman jälkeen hahmoa ääninäytteli Eddie Carroll 1970-luvulta 2010-luvulle ja samalla kuolemaansa asti. Sittemmin Phil Snyder on ääninäytellyt Samu Sirkkaa.


title: Samu Sirkka

text: Samu Sirkan suomenkielinen ääninäyttelijä on Seppo Mäki.


title: Samu Sirkka

text: Pinocchion jälkeen Samu Sirkka esiintyi elokuvassa "Pennitön ja suruton" (1947) ja on toiminut useissa Disneyn televisio-ohjelmissa juontajana, esimerkiksi "Samu Sirkan joulutervehdyksessä".


title: David Crane

text: David Crane (s. 13. elokuuta 1957 Philadelphia, Pennsylvania, Yhdysvallat) on yhdysvaltalainen televisiokäsikirjoittaja ja -tuottaja. Hän on Marta Kauffmanin kanssa toinen "Frendit"-televisiosarjan pääkäsikirjoittajista ja luojista. Crane voitti vuonna 2002 parhaan komediasarjan "Emmy"-palkinnon Frendit-sarjasta yhdessä sarjan muiden tuottajien kanssa.Frendeihin Crane loi useita hahmoja Martha Kauffmanin kanssa. Frendeihin he loivat Jennifer Anistonin esittämän Rachel Greenin, Courteney Coxin esittämän Monica Gellerin, Lisa Kudrowin esittämän Phoebe Buffayn, sekä mieshahmot Ross Gellerin (Monican isoveljen), jota esitti David Schwimmer, Matt LeBlancin esittämän Joey Tribbianin sekä Chandler Bingin, jonka roolissa esiintyi Matthew Perry. Sivuhahmoja sarjassa olivat mm. Gunther (Central Perk kahvilan työntekijä) jota esitti James Michael Tyler, Maggie Wheelerin esittämän Janicen, Christina Phicklersin esittämä Judy Geller. Kaksoisroolissa sarjassa esiintyivät David Schwimmer (Ross Geller, Russ) sekä Lisa Kudrow (Phoebe Buffay, Ursula Buffay)


title: Pit (Kid Icarus)

text: Pit (, "Pitto") on Nintendon "Kid Icarus" -pelisarjassa esiintyvä fiktiivinen videopelihahmo ja sarjan päähenkilö. Hän on valon jumalatar Palutenan uskollisin palvelija ja hänen kuninkaallisen henkivartijakaartinsa johtaja.


title: Pit (Kid Icarus)

text: Pit esiintyi ensimmäisen kerran NES:in "Kid Icarus" -pelissä, jossa hän on pieni alamaailmaan ansaan jäänyt enkeli. Hän on saanut vangitulta Palutenalta tehtävän kukistaa pimeyden jumalatar Medusa. Käyttäen kolmea pyhää aarretta (Pegasoksen siipiä, peilikilpeä ja valonuolia), Medusa johtaa kauhean voiman omaavaa armeijaa, joka uhkaa Taivaassa sijaitsevaa Enkelimaata ja Palutenan palatsia. Aseenaan taikavoimia omaava jousi, Pit lähtee hakemaan kolmea pyhää aarretta takaisin ja palauttamaan rauhan.


title: Pit (Kid Icarus)

text: Game Boyn "" -pelissä Pit on määrätty puolustamaan Enkelimaata pahan Orcosin johtamia demoneita vastaan, jotka aikovat tunkeutua maahan. Palutena antaa Pitille tehtäväksi hankkia kolme pyhää aarretta ja saada niiden avulla oikeat voimat, voidakseen voittaa Orcosin tämän hyökätessä.


title: Pit (Kid Icarus)

text: Pitkän odotuksen jälkeen Pitin ilmoitettiin olevan mukana vuonna 2008 ilmestyvässä Super Smash Bros. Brawl -pelissä pelattavana hahmona. Pit on saanut uudelleensuunnitellun, "realistisemman" ulkomuodon ja hän käyttää aseinaan ensimmäisestä Kid Icarus -pelistä tuttuja pegasoksen siipiä, peilikilpeä sekä valonuolia. Pelissä hänen Final Smash -liikkeensä on Palutenan armeija. Kun hän saa Final Smash -pallon, hän kutsuu Palutenan, joka ohjaa hänen armeijansa hyökkäämään vastustajia kohti kaikkialta.


title: Pit (Kid Icarus)

text: Pit on yksi "Kapteeni N" -animaation ja -sarjakuvan päähahmoista. Hän on sarjassa yksi pääasiassa videopelihahmoista koostuvan N-ryhmän jäsenistä. He puolustavat Videomaata sitä havittelevilta mahtavilta vihollisilta, kuten Äitiaivolta ja Munakoisovelholta. Kuten "Kid Icarus" -pelisarjassa, Pitillä on aseenaan taikajousi sekä viini, jossa hän säilyttää nuoliaan. Nuolet ovat erilaisia ja ne aiheuttavat ainutlaatuisia vaikutuksia osuessaan kohteeseensa. Pitillä on myös kyky olla lennossa kaiken aikaa, vaikka peleissä hänellä täytyy olla Pegasoksen siivet hallussaan.


title: Pit (Kid Icarus)

text: Eräs kiinnostava seikka on, että sarjassa Pitiä ei kutsuta Pitiksi, vaan "Kid Icarukseksi". Hänen puhetapaansa kuuluu usein lisätä tärkeiden sanojen loppuun pääte "-cus" tai jokin muu loppuliite.


title: Marta Kauffman

text: Marta Fran Kauffmann (s. 21. syyskuuta 1956) on yhdysvaltalainen käsikirjoittaja ja TV-tuottaja. Parhaiten hänet tunnetaan toisena luojana tilannekomediasarjassa Frendit David Cranen rinnalla. Kauffman ja Crane sekä Kevin Bright olivat myös sarjan pääkäsikirjoittajia. Kauffman ja Crane ovat myös tuottaneet yhdessä komediasarjat Veronican salaisuudet ja "Jesse". Vuonna 2005-2006 Kauffman toimi päätuottajana sarjassa "Related."


title: Marta Kauffman

text: Kauffman kävi Brandeisin yliopistoa ja valmistui teatterin kandidaatiksi vuonna 1978. Hän on asunut vuodesta 2013 asti yhdessä hänen aviomiehensä Michael Skloffin (Frendien tunnuslaulun säveltäjä) kanssa Los Angelesissa. Kauffmanilla on kolme lasta: Hannah, Sam ja Rose.


Naruto: Shinobi no Sato no Jintori Kassen on Dimpsin kehittämä ja Bandain julkaisema videopeli vuodelta 2003. Se perustuu Masashi Kishimoton luomaan manga- ja animesarja Narutoon ja se seuraa sarjassa esiintynyttä Zabuza-saagaa (animen jaksot 1-19) lautapelin muodossa. Peli julkaistiin PlayStation-pelikonsolille ja se on saatavilla ainoastaan Japanissa.


title: Keltainenmeri

text: Keltainenmeri (, ) on Itä-Kiinan meren pohjoinen osa ja siten osa Tyyntämerta. Keltainenmeri sijaitsee Manner-Kiinan ja Korean niemimaan välissä. Nimensä se on saanut Keltaisestajoesta lähtöisin olevista hiekan murusista, jotka värjäävät veden.


title: Keltainenmeri

text: Itä-Kiinan merestä Keltaisenmeren erottaa viiva, joka kulkee Kiinan Jangtsejoelta Jejun saarelle Korean niemimaan eteläpuolella. Keltaisenmeren pohjoisosassa Koreanlahden länsipuolella sijaitsee suuri merestä jokseenkin erillinen lahti, Bohainmeri, jonka rajaavat pohjoisessa Liaodongin niemimaa ja etelässä Shandongin niemimaa. Ilman Bohainmerta Keltaisenmeren pinta-ala on noin 380 000 neliökilometriä. Meren keskisyvyys on 44 metriä ja syvin kohta vain 152 metrin syvyydessä.


title: Keltainenmeri

text: Keltaisenmeren matalan pohjan muodostaa edellisen jääkauden jälkeen (alle 10 000 vuotta sitten) mereen uponnut mannerjalustan osa. Kiinan rannikko on matalaa, Korean puolella rannikko on jyrkempi. Mereen virtaa vuosittain valtava määrä sedimenttejä Keltaisesta- ja Jangtsejoesta. Keltaisenmeren ilmastolle luonteenomaisia ovat kylmät ja kuivat talvet sekä kosteat ja lämpimät kesät, joiden aikana esiintyy taifuuneja. Sumu on yleistä rannikkoalueilla. Mereen virtaa etelästä lämpimän Tsushimanvirran osa, joka eroaa päävirrasta Japanin Kyūshūn saaren länsipuolen tienoilla. Vuorovesi on voimakas etenkin Korean rannikolla ja voi nousta keväällä 8,2 metriin. Bohainmeren sisin rannikko jäätyy talvella.


title: Keltainenmeri

text: Keltainenmeri on tärkeää kalastusaluetta etenkin Kiinalle ja Korealle, ja alueella esiintyy tyynenmerensilliä, sinimakrillia ja turskaa. Kaikki lajit ovat ylikalastettuja. Alueelta löytyy myös vesilintuja sekä, kilpikonnia ja pyöriäisiä. Meren pohjoisosasta on löydetty myös öljyä, ja sen ylittävä kauppa on lisääntynyt. Tärkeimmät satamat ovat Kiinan rannikolla Dalian, Tianjin, Qingdao ja Qinghuandao, Pohjois-Koreassa Namp’o ja Etelä-Koreassa Incheon.


title: Mažeikiai

text: Mažeikiai (, ) on Liettuan kahdeksanneksi suurin kaupunki. Vuonna 2012 Mažeikiain väkiluvuksi arvioitiin oli 36 700 asukasta. Kaupunki sijaitsee Maan luoteisosassa lähellä Latvian rajaa ja siellä puhutaan alangolle tyypillistä samogiittimurretta. Mažeikiaissa on oluttehdas.


title: Mažeikiai

text: Ensimmäiset kirjalliset maininnat kaupungista ovat vuodelta 1335, jolloin muuan Kalparitaristoon kuuluva historioitsija mainitsee taistelun, jossa herttua Mazeikan maat tuhottiin.


title: Mažeikiai

text: Vuonna 1869 kaupunki alkoi laajeta huomattavasti, kun Liepājan-Vilnan rautatie valmistui.


title: Mažeikiai

text:
Mažeikiaihin rakennettiin ortodoksinen kirkko vuonna 1894, katolinen kirkko 1902 sekä luterilainen vuonna 1906. Kaupungissa oli 1900-luvun alussa myös huomattava juutalaisyhdyskunta
Vuonna 1980 kaupunkiin rakennettiin Baltian ainoa öljynjalostamo Mažeikių Nafta.


title: PhpDocumentor

text: phpDocumentor on LGPL-lisenssillä julkaistava dokumentointityökalu. phpDocumentor on javadocin kaltainen, PHP:llä luotu dokumentoija, jonka avulla PHP:n lähdekoodista voidaan lukea ja generoida kommenttien dokumentaatio.


title: PhpDocumentor

text: phpDocumentor tukee sekä oliopohjaista että proseduraalisella koodilla varustettua lähdekoodia, ja työkalun avulla voidaan julkaista dokumentti HTML-, PDF-, CHM- ja DocBook-muodossa. phpDocumentor osaa linkittää eri dokumentin alueiden välillä yhdistäen näin erilliset dokumentit yhdeksi dokumenttikokonaisuudeksi luoden samalla tarvittavat viittaukset PHP:n perusdokumentaatioon.


title: PhpDocumentor

text: phpDocumentoria varten luotu kommenttilohko voisi näyttää esimerkiksi seuraavalta:


title: Madge Sinclair

text: Madge Dorita Sinclair (28. huhtikuuta 1938 Kingston, Jamaika – 20. joulukuuta 1995) oli jamaikalainen näyttelijä. Ennen näyttelijänuraansa hän toimi kotisaarellaan opettajana.


title: Madge Sinclair

text: Sinclair sai Emmy-ehdokkuuden roolistaan Bellenä Alex Haleyn teokseen pohjautuvassa televisiosarjassa "Juuret" (1977). Myöhemmällä urallaan Sinclair esiintyi mm. komediaelokuvassa "Prinssille morsian" ("Coming to America", 1988). Hän oli "Leijonakuninkaassa" (1994) Simban äidin Sarabin ääninäyttelijänä. Hänellä todettiin 1980-luvun alussa leukemia, johon hän kuoli joulukuussa 1995.


title: Monica Geller

text: Monica E. Geller (tai Monica Geller-Bing) on Courteney Coxin esittämä kuvitteellinen hahmo tilannekomediasarjassa "Frendit" (1994–2004). Hahmon loivat sarjan käsikirjoittajat David Crane ja Marta Kauffman. Monica on yksi sarjan kuudesta päähenkilöstä.


title: Monica Geller

text: Monican vanhemmat ovat Jack ja Judy Geller. Hän on Ross Gellerin pikkusisko, mutta heidän vanhempansa, varsinkin äiti, ovat aina suosineet Rossia. Monica on aina jäänyt veljensä varjoon vanhempiensa silmissä. Monican isä on kuitenkin myös kehunut Monicaa. Kun Judyn ja Jackin autotallin katto oli vuotanut, Jack oli peittänyt Porschensa Monican lapsuustavaroita sisältävillä laatikoilla. Vuodon takia laatikot ja tavarat olivat menneet pilalle, ja Monica sai Jackin varjeleman Porschen.


title: Monica Geller

text: Monica on luonteeltaan ylijärjestelmällinen, siivousintoilija ja kontrollifriikki. Hän pitää erilaisten asioiden, kuten valokuvien ja cd-levyjen, järjestelystä. Lisäksi hän luokittelee ne muun muassa aakkosjärjestykseen ja pyyhkeetkin ovat yhdessätoista eri kategoriassa.


title: Monica Geller

text: Siisteys on Monicalle tärkeä asia, minkä lisäksi hän haluaa siivota itse, jotta jälki olisi parasta mahdollista.


title: Monica Geller

text: Monica on varsin kilpailuhenkinen ja huono häviäjä. Hänen sanotaan aiheuttaneen ystävilleen pieniä vammoja lautapelien lopputuloksen seurauksena.


title: Monica Geller

text: Monica asuu samassa huoneistossa Rachel Greenin kanssa kuudennelle kaudelle saakka, jolloin Monica muutti yhteen Chandlerin kanssa. Rachel joutui muuttamaan pois.


title: Monica Geller

text: Monica on ammatiltaan kokki. Alkuun työura kangerteli, hän piti muun muassa pitopalvelua yhdessä Phoeben kanssa, oli 1950-luvun tyylisessä ravintolassa töissä, saatuaan edellisestä ravintolasta potkut. Neljännestä kaudesta eteenpäin hän on töissä keittiömestarina newyorkilaisessa Alesandro's-nimisessä ravintolassa. Yhdeksännellä kaudella hän saa huipputyöpaikan Javu's-nimisestä ravintolasta.


title: Monica Geller

text: Monica on kaikkien sarjan päähenkilöiden kanssa hyvä ystävä, mutta parhaana ystävänä voitaneen pitää Rachel Greeneä, jonka hän on tuntenut lukiosta asti. Frendien ensimmäisestä jaksosta lähtien Rachelista tuli Monican kämppäkaveri. Sitä ennen tämä oli asunut yhdessä Phoeben kanssa. Phoebe kuitenkin muutti pois, sillä hän piti Monicaa liian pakkomielteisenä. Monica ja Phoebe säilyivät kuitenkin hyvinä ystävinä.


title: Monica Geller

text: Monicalla oli ollut useita eri miehiä, eikä Sitä Oikeaa tullut vastaan. Hyvä esimerkki on Ethan, joka paljastuikin lukiolaiseksi ja neitsyeksi. Lopulta Monica tunsi löytäneensä täydellisen miehen, Richard Burken. Richard oli hänen perheensä vanha tuttu. He erosivat toisen tuotantokauden viimeisessä jaksossa, koska Richard ei halunnut enää lapsia. Richardin jälkeen Monica seurusteli hetken Pete Becker-nimisen miljonäärin kanssa, mutta he eroavat kun mies haluaa ryhtyä häkkitaistelijaksi eikä suostu lopettamaan, vaikka loukkaantuu vakavastikin.


title: Monica Geller

text:
Lontoossa ollessaan Monica meni yllättäen sänkyyn Chandlerin kanssa, ja he aloittivat suhteen.
Monica ja Chandler päättivät salata suhteen Monican veljeltä sekä heidän ystäviltään, jotka saivat asian myöhemmin kuitenkin selville. Monica ja Chandler tunnustivat toisille rakkautensa ja olivat menossa naimisiin viidennen tuotantokauden lopussa. He tajusivat etenevänsä liian nopeasti, mutta Chandler muutti kuitenkin Monican luokse. Chandler kosi Monicaa kuudennen tuotantokauden viimeisessä jaksossa ja vuoden päästä vietettiin häitä. He yrittivät lasta vuoden, kunnes hedelmällisyystesti osoitti lapsen saamisen olevan lähes mahdotonta. Ainoa sopiva vaihtoehto oli adoptio. He löysivät adoptioäidin, Erican, joka synnytti Frendien viimeisessä jaksossa kaksoset, jotka nimettiin Jackiksi, Monican ja Rossin isän mukaan, sekä Ericaksi, kaksosten biologisen äidin mukaan. He päättivät kasvattaa lapset kaupungin ulkopuolella omakotitalossa.


title: Messier 79

text: Messier 79 (M79, NGC 1904) on Jäniksen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Se sijaitsee 42 000 valovuoden päässä Maasta. Joukon iäksi on arvioitu 10–13 miljardia vuotta.


title: Messier 79

text: M79:n suhteellinen kirkkaus on 8,0, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken.


title: Nattō

text: Nattō () on perinteinen japanilainen ruoka, joka on valmistettu hapatetuista soijapavuista ja jota syödään yleensä aamiaiseksi. Feodaaliajalla nattō oli mison ohella tärkeä proteiinin lähde. Voimakkaan makunsa ja tuoksunsa takia ruoka vaatii totuttelua, eikä sen aromeja osaa arvostaa yleensä ensimmäisellä maistamiskerralla.


title: Nattō

text: Japanilaiset syövät noin nattōa vuodessa. Nattō on suosittua Japanin idänpuoleisilla alueilla, muun muassa Kantōssa ja Tōhokussa.


title: Nattō

text: Nattōn tuottamiseen tarvittavat materiaalit, soijapavut ja olki, olivat yleisesti saatavilla Japanissa jo muinaisajalla, joten valmistusprosessin keksiminen on voinut tapahtua jo Jomon-kaudella. On myös mahdollista, että prosessin ovat keksineet monet ihmiset eri aikoina. Historialliset lähteet eivät ole yksimielisiä nattōn alkuperästä. Eräs lähde sijoittaa nattōn synnyn Jomon-kauteen 10 000–300 eaa. Muiden lähteiden mukaan nattō on saattanut saada alkunsa Kiinassa Zhou-dynastian aikana (1134–246 eaa.)


title: Nattō

text: Japanissa laajalle levinnyt tarina kertoo nattōn keksimisen liittyvän Yoshiie Minamoton sotaretkeen koillisessa Japanissa vuonna 1083. Hänen joukkojensa kimppuun hyökättiin, kun sotilaat olivat keittämässä soijapapuja hevosenruuaksi. Pavut pakattiin mukaan kiireessä, eikä olkikasseja avattu kuin vasta muutaman päivän kuluttua, jolloin pavut olivat jo käyneet. Sotilaat kuitenkin söivät nälkäänsä pilaantunutta hevosenrehua ja pitivät mausta. He tarjosivat papuja Yoshiielle, joka myös mieltyi makuun. Kolmas lähde sijoittaa ruokalajin keksimisen paljon myöhemmäksi eli Edo-kaudelle (1603–1867).


title: Nattō

text: Nattōn valmistusprosessi yksinkertaistui Taisho-kaudella (1912–1926), kun tutkijat löysivät tavan tuottaa käymisprosessin aloittavaa juurta ilman olkia. Löytö teki valmistuksesta helpompaa ja mahdollisti tasaisemman laadun.


title: Nattō

text: Japanissa nattōn suosio ruokalajina vaihtelee maantieteellisestä alueesta riippuen. Itäisen Kanton alueella, johon myös Tokio kuuluu, syödään enemmän nattōa kuin Kansaissa, jossa sijaitsevat muun muassa Osaka, Kioto ja Kobe. Erään teorian mukaan hevoskasvatuksen yleisyys alueella historiallisina aikoina korreloi paikallisväestön nattōtottuneisuuden kanssa..


title: Nattō

text: Nattōn hyvin voimakas haju muistuttaa vahvojen juustojen tuoksua. Sekoitettaessa ruokaa soijahapate venyy ja muodostaa hämähäkinverkkoa muistuttavia säikeitä. Nattōn aromi on pähkinäinen, täyteläinen ja jokseenkin suolainen, mikä on ristiriidassa tuoksun kanssa.


title: Nattō

text: Nattōa syödään yleisimmin aamiaisella riisin kanssa. Sitä voidaan maustaa esimerkiksi soijakastikkeella, tsuyu-lihaliemellä, sinapilla, salottisipulilla, raastetulla japanilaisella retiisillä (daikon), okralla tai raa'alla viiriäisenmunalla. Hokkaidolla ja pohjoisen Tohokun alueella ihmiset sirottelevat nattōn päälle sokeria.


title: Nattō

text: Nattōa käytetään myös muiden ruokien raaka-aineena. Sitä voidaan käyttää täytteenä tai päällisenä sushissa, paahtoleivällä, misokeitossa, salaatissa, okonomiyakin aineksena, paistettuna tai jopa spagetin kanssa. Nattōn kuivattu muoto ei ole limaista, eikä tuoksu ole yhtä voimakas, ja sitä voidaan syödä ravitsevana välipalana. Jopa nattō-jäätelöä on olemassa.


title: Nattō

text: Nattōa pidetään opittuna makuna. Jotkut maistavat nattōn hyvin vahvana ja juustomaisena ja käyttävät pieniä määriä riisin tai nuudelin mausteena, kun taas toiset pitävät nattōn makua mietona, jopa mauttomana, ja maustavat sen sinapilla tai soijakastikkeella. Valmistajat ovat tuoneet markkinoille hajuttoman tai miedontuoksuisena mainostetun nattōvariaation.


title: Nattō

text: Nattōa valmistetaan nattō-soijapavuiksi kutsutusta tietyntyyppisestä lajikkeesta. Pienemmät pavut sopivat paremmin nattōn, jolloin käymisprosessi saavuttaa myös pavun ytimen helpommin. Pavut huuhdotaan ja liotetaan ensin vedessä , jolloin ne turpoavat. Seuraavaksi soijapapuja höyrytetään kuuden tunnin ajan, mutta nykyisin painekeitintä voidaan käyttää lyhentämään valmistusaikaa.


title: Nattō

text: Pavut sekoitetaan "Bacillus subtilis natto" -bakteerikantaan, joka tunnetaan japaniksi nimellä "nattō-kin". Hygienia on tärkeää: raaka-aineet ja valmistusvälineet tulee pitää erillään mahdollisista epäpuhtauksista ja muista bakteereista. Bakteeri-papumassan annetaan käydä lähes vuorokauden ajan. Tämän jälkeen nattō jäähdytetään, ja sitä ikäännytetään kylmäkaapissa viikon ajan viskositeetin muuttamiseksi, jotta hapatteeseen muodostuisi säikeitä. Ikäännyttämisprosessin aikana lämpötilassa bakteerit kehittävät itiöitä ja entsyymit hajottavat soijan proteiineja aminohapoiksi.


title: Nattō

text: Historiallisesti nattōa valmistettiin säilyttämällä höyrytettyjä soijapapuja riisin oljista valmistetuissa pusseissa. Luonnostaan oljessa elävä "Bacillus subtilis natto" saatiin näin siirrettyä papuihin. Nattōa säilytettiin talon lämpimässä paikassa, esimerkiksi kotatsun tai lieden alla.


title: Nattō

text: Nykyään nattōa myydään tavallisesti pienissä polystyreenilaatikoissa. Paketti sisältää yleensä kaksi, kolme tai harvemmin neljä astiaa, joista kukin on painoltaan . Pakkauksessa on tavallisesti mausteina mukana paketti tsuyua ja paketti karashia, eräänlaista sinappia. Japanin ulkopuolella nattōa myydään joskus pakastettuna.


title: Nattō

text: Nattōlla väitetään olevan monia lääketieteellisiä etuja, ja japanilaiset usein kertovat nattōn syömisen edistävän heidän terveyttään. Lääketieteellinen tutkimus tukee joitakin näistä väitteistä. Nattō esimerkiksi sisältää pyratsiinia, joka paitsi antaa ruoalle erikoisen hajun myös vähentää verenhyytymien riskiä. Nattō sisältää myös nattokinaasi-entsyymiä, joka saattaa auttaa välttämään verisuonitukoksia ja vähentää aivoinfarktin ja sydänkohtauksen riskiä.


title: Nattō

text: Nattōssa on erityisen runsaasti K2-vitamiinien eli menakinonien tyyppiä MK-7. Erään tutkimuksen mukaan vitamiini vähentää sepelvaltimotaudin riskiä naisilla.


title: What You Waiting For?

text: What You Waiting For? on kappale, jonka on kirjoittanut Gwen Stefanin lisäksi Linda Perry Stefanin ensimmäiselle sooloalbumille "Love.Angel.Music.Baby." Kappale on julkaistu albumin ensimmäisenä singlenä vuoden 2004 loppupuolella. Kappale on saanut suurta suosiota kriitikoilta.


title: What You Waiting For?

text: Kappaleen musiikkivideon on ohjannut Francis Lawerence. Videolla Stefani on kuvattu etsimässä inspiraatiota kappaleiden sanoituksien kirjoittamiseen. Video alkaa pitkällä musiikittomalla kuvauksella jossa Stefani palaa Los Angelesista No Doubtin Rock Steady kiertueelta. Gwenin sooloprojekti ei ota edetäkseen. Osa videosta kuvaa, kuinka Gwen yrittää tuloksetta kirjoittaa musiikkia, kunnes japanilainenlelu juoksee pianon kannella aiheuttaen sen, että Gwenin kädessä oleva tikittävä kello putoaa maahan. Sen jälkeen hän joutuu erikoiseen fantasiamaailmaan, joka pohjautuu Liisa ihmemaassa -elokuvaan. Videon lopussa Gwen palaa takaisin äänitysstudioon.


title: AS Beauvais Oise

text: AS Beauvais Oise on ranskalainen jalkapalloseura, joka perustettiin vuonna 1945 nimellä "AS Beauvais-Marissel". Vuonna 1986 seuran uudeksi nimeksi tuli pelkkä "AS Beauvais" ja kolme vuotta tämän jälkeen otettiin käyttöön nykyinen nimi.


title: Messier 92

text: Messier 92 (M92, NGC 6341) on Herkuleen tähdistössä sijaitseva pallomainen tähtijoukko, jonka saksalainen tähtitieteilijä Johann Elert Bode löysi vuonna 1777. Charles Messier löysi sen itsenäisesti ja lisäsi luetteloonsa vuonna 1781. Se sijaitsee 27 000 valovuoden päässä Maasta. Joukon iäksi on arvioitu 11-13 miljardia vuotta.


title: Messier 92

text: M92:n suhteellinen kirkkaus on 6,5, joten se on hyvissä olosuhteissa erotettavissa ilman apuvälineitä.


title: Naruto: Konoha Senki

text: Naruto: Konoha Senki on ainoastaan Japanissa julkaistu, Tomyn kehittämä ja julkaisema, strateginen roolipeli Game Boy Advance -käsikonsolille. Se perustuu suosittuun Masashi Kishimoton luomaan anime- ja mangasarja Narutoon. Peliä pidetään parhaimpana Narutoon liittyvänä roolipelinä useiden tehtävien ja pelattavien hahmojen ansiosta. Myös Masashi Kishimoto esiintyy pelissä salaisena hahmona.


title: US Boulogne

text: US Boulogne on vuonna 1898 perustettu ranskalainen jalkapalloseura Boulogne-sur-Merin kaupungista, Pas-de-Calais'n departementista.


title: US Boulogne

text: Kaudella 2008/09 seura sijoittui Ligue 2:ssa kolmanneksi ja nousi ensi kertaa seurahistoriassa pääsarjatasolle. Visiitti jäi kuitenkin yhden kauden mittaiseksi, sillä kauden 2009/10 päätteeksi US Boulogne putosi takaisin Ligue 2:een. Liigasta putoamisen jälkeen Boulognen menestys jäi vaisuksi ja kauden 2011/12 päätteeksi se putosi takaisin Nationaliin.


title: Ersekë

text: Ersekë on kaupunki Kaakkois-Albaniassa, Kolonjën kunnassa. Kaupungissa on noin 8 000 asukasta (vuoden 2003 arvio). Kaupunki sijaitsee Osumjoen ja Gramozvuoren vieressä.


title: Ersekë

text: Ottomaanivallan aikaan Ersekë oli pieni kauppakaupunki. Kommunismin aikana alettiin valmistaa ruokaa ja alkoholijuomia ja paikallishallinto perustettiin. Kaupungissa on museo, hotelli ja palveluyrityksiä. Sieltä on kotoisin jalkapalloseura KS Gramozi Ersekë.


title: Konnamonni

text: Konnamonni ("Clarias batrachus") on Etelä- ja Kaakkois-Aasiasta peräisin oleva ankeriasmonnilaji. Se on suosittu ruoka- ja akvaariokala, jota on vahingossa päästetty luontoon mm. Floridassa. Siellä siitä on tullut merkittävä ekologinen uhka alkuperäisluonnolle, ja nykyisin konnamonnia pidetäänkin yhtenä maailman sadasta haitallisimmasta vieraslajista.


title: Konnamonni

text: Konnamonni suosii luontaisella esiintymisalueellaan Malesiassa, Intiassa ja Sri Lankassa lammikoita jotka katoavat kuivana kautena. Se pystyy ryömimään maata pitkin tarvittaessa isompiin lammikoihin. Tarvittaessa se voi myös kaivautua mutaan ja vaipua horrokseen. Koska sen asuttamat lammikot ovat yleensä vähähappisia, se pystyy ottamaan happea ilmakehästä tavallisen kidushengityksen lisäksi.


title: Konnamonni

text: Konnamonni on melko suureksi kasvava monni, joten akvaario saisi olla todella tilava. Laji on yksi esimerkki niin sanotuista ongelmakaloista, joita ei oikeastaan juuri pitäisi olla myytävänä. Ahnaana petona se syö altaan kaikki muut asukit, jotka mahtuvat suusta sisään. Nekin kalat, jotka ovat liian suuria konnamonnin syötäväksi, kärsivät monnin hyökkäävästä käyttäytymisestä.


title: Marcq

text: Marcq voi tarkoittaa useita paikkakuntia Ranskassa:


title: CSA

text: CSA voi tarkoittaa seuraavia asioita:


title: Mieres

text: Mieres voi tarkoittaa seuraavia:


title: Thomas Hodgkin

text: Thomas Hodgkin (17. elokuuta 1798 – 5. huhtikuuta 1866) oli brittiläinen lääkäri, joka muistetaan ensimmäisenä Hodgkinin lymfooman kuvanneena henkilönä.


title: Thomas Hodgkin

text: Hodgkin syntyi Middlesexin kreivikunnassa kveekariperheeseen. Hän sai yksityisopetusta ja myöhemmin koulutusta lääketieteellisessä opistossa Lontoossa sekä Edinburghin yliopistossa, Skotlannissa.


title: Thomas Hodgkin

text: Hodgkin matkusti vuonna 1821 Italiaan ja Ranskaan. Hän oppi käyttämään stetoskooppia, jonka René Laënnec oli vasta muutamia vuosia aiemmin keksinyt.


title: Thomas Hodgkin

text: Hogdkin kuvasi nimeään kantavan syöpäsairauden asiakirjassaan "On Some Morbid Appearances of the Absorbent Glands and Spleen" vuonna 1832.


title: Thomas Hodgkin

text: Hodgkin kuoli punatautiin Tel Avivissa.


title: Helsingin majakka

text: Helsingin majakka eli Helsingin kasuuni on Suomenlahdella sijaitseva pohjamajakka, jonka rakentaminen aloitettiin toukokuussa 1958 ja saman vuoden elokuussa se upotettiin sijoituspaikalleen 13 metrin syvyyteen. Tornin vedenpäällisten osien valamista kuitenkin jatkettiin vielä seuraavana kesänä, ja virallisesti majakka otettiin käyttöön syyskuussa 1959. Majakka toimii kauko-ohjauksella Harmajalta käsin.


title: Helsingin majakka

text: Majakka tunnetaan yleisesti nimellä "Helsingin kasuuni". Sana kasuuni tulee ranskankielen sanasta "caisson", joka tarkoittaa kirstua tai koteloa. Tällä viitataan majakan rakenteeseen. Majakan valamalla toteutettu vedenalainen osa, joka toimii sen perustana, muistuttaa ylösalaisin käännettyä suppiloa. Tämä kasuuniosa on 15 metriä korkea. Pohjan halkaisija on 19 metriä ja yläosan 6 metriä. Valutyöt alkoivat toukokuussa 1958 Suomenlinnan allastelakalla. Hinjaaja Turso kuljetti valmiin kasuuniosan paikoilleen saman vuoden elokuussa. Kasuunin paikalla oli 13 metriä vettä, joten kaksi metriä kasuuniosan kaulaa jäi pinnan yläpuolelle talven ajaksi, päällään tilapäinen loisto. Muutama laiva ehti törmätä kasuuniosan huippuun syksyn aikana. Jälkimmäinen alus saatiin kiinni, sillä sekin vaurioitui, ja varustamo joutui maksamaan korvauksia. Keväällä majakan rakentamista päästiin kuitenkin jatkamaan kasuunin päälle tulevan tornin liukuvalutöillä. Syyskuun alussa vuonna 1959 torniosa valmistui. Sen korkeus merenpinnasta on 25 metriä.


title: Helsingin majakka

text: Majakan rakennusmateriaali on teräsbetoni. Tornin alaosaa verhoaa teräsvaippa. Majakkatornissa on kahdeksan kerrosta. Ylimpänä olivat radiomajakan antenni sekä valo. Tästä alaspäin olevissa kerroksissa sijaitsivat valon ohjaus, radio- ja kauko-ohjaus, majoitustilat yhdessä kerroksessa, sähkötaulu, konehuone kahdessa kerroksessa ja näiden välissä tikkaat. Teräsvaipan kohdalla sijaitsevat konehuoneen alempi kerros ja pumput. Pumppuhuoneen alla on syvälle kasuuniosaan ulottuva polttoainesäiliö, josta riitti dieselöljyä vuodeksi.


title: Helsingin majakka

text: Alun perin majakkaa operoitiin Harmajan luotsiasemalta käsin kauko-ohjauksella. Majakan valokeilalla oli 60 000 kandelan valovoima, jonka lähteenä oli linssitön 1 500 watin sähkölamppu. Varalla oli kaasuvalo. Sähkövalo näkyi 19 meripeninkulman päähän. Radiomajakalla oli kantamaa 60 meripeninkulmaa ja tutkamajakalla 15 meripeninkulmaa. Tornin huippu sai vuonna 1984 ylleen vielä helikopteritason.


title: Helsingin majakka

text: Nykyisin majakassa on käytössä enää aurinkoenergialla toimivat valo- ja tutkamajakka. Valon kantomatka on 12 meripeninkulmaa.


title: Ozoir

text: Ozoir on osa seuraavien ranskalaisten kuntien nimiä:


title: Naruto: Konoha Ninpouchou

text: Naruto: Konoha Ninpouchou on Bandain kehittämä ja julkaisema roolipeli WonderSwan Color -käsikonsolille. Peli perustuu Masashi Kishimoton luomaan anime- ja mangasarja Narutoon. Se on ainoa Naruto-peli, joka on julkaistu WonderSwan Colorille ja konsolin tapaan peli on julkaistu ainoastaan Japanissa.


title: Messier 107

text: Messier 107 (M107, NGC 6171) on Käärmeenkantajan tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1782. Pallomaisia tähtijoukkoja tutkinut Helen Sawyer Hogg lisäsi sen jälkikäteen Messierin luetteloon vuonna 1947. Joukko sijaitsee Linnunradan tasossa 21 000 valovuoden päässä Maasta. Sen ikä on noin 11-13 miljardia vuotta.


title: Messier 107

text: M107:n suhteellinen kirkkaus on 8,1, joten sen havaitsemiseen tarvitaan kiikari. Keskikokoisella kaukoputkella siitä on erotettavissa jo yksittäisiä tähtiä.


title: Arktikum

text: Arktikum on Rovaniemellä Ounasjoen partaalla sijaitseva museo ja tiedekeskus. Rakennuksessa toimivat Lapin maakuntamuseo ja Arktinen keskus.


title: Arktikum

text: Lapin maakuntamuseo kirjasi vuonna 2015 yhteensä 91 143 museokävijää.


title: Arktikum

text: Lapin maakuntamuseon näyttelyt esittelevät Peräpohjolan ja Lapin kulttuuria ja historiaa, jolle antaa edellytykset ja reunaehdot pohjoinen luonto. Pohjoiset keinot -näyttely kertoo selviytymisestä Lapin luonnossa sekä tutustuttaa yleisön Lapin eläimiin, saamelaiskulttuuriin ja Rovaniemen historiaan.


title: Arktikum

text: Arktisen keskuksen tutkimukseen perustuva Muuttuva Arktis -näyttely esittelee pohjoisten alueiden olosuhteita, luontoa, kulttuureja ja ääreviin olosuhteisiin sopeutumista sekä arktista tutkimusta yleisöä kiinnostavalla ja interaktiivisella tavalla.


title: Arktikum

text: Lapin yliopiston vuonna 1989 perustettu Arktinen keskus on kansainvälinen, monitieteellinen tutkimuslaitos ja tiedekeskus, joka tutkii arktisen alueen kehitystä. Se tuottaa tutkimustietoa muun muassa arktisesta ympäristöstä, yhteiskunnasta ja ilmastonmuutoksesta.


title: AS Cannes

text: AS Cannes on eteläranskalaista Cannesin kaupunkia edustava jalkapalloseura, joka on perustettu vuonna 1909. Cannes on tunnettu laadukkaasta juniorityöstään, ja monet ranskalaiset suurpelaajat ovatkin aloittaneet uransa juuri Cannesin riveissä.


title: Privlaka

text: Privlaka voi viitata kahteen kuntaan Kroatiassa:


title: Frank Ullrich

text: Frank Ullrich (s. 24. tammikuuta 1958 Trusetal, Itä-Saksa) on saksalainen valmentaja ja entinen ampumahiihtäjä. Urheilu-urallaan hän edusti Itä-Saksaa.


title: Frank Ullrich

text: Ullrich voitti olympiakultaa 10 kilometrin matkalla vuoden 1980 olympialaisissa. Samoissa kisoissa hän saavutti myös hopeaa 20 km sekä viestissä, jossa saavutti pronssia neljä vuotta aikaisemmin. MM-kisoissa hän saavutti peräti yhdeksän maailmanmestaruutta vuosien 1978–1983 välisenä aikana. Maailmancupin Ullrich voitti neljä kertaa vuosina 1978, 1980, 1981 ja 1982.


title: Frank Ullrich

text: Urheilu-uransa jälkeen Ullrich on toiminut sekä Saksan ampumahiihtomaajoukkueen että Saksan maastohiihtomaajoukkueen päävalmentajana.


title: SO Châtelleraudais

text: SO Châtelleraudais on ranskalainen jalkapalloseura, joka on perustettu vuonna 1914. Sen kotipaikka on Viennen departementissa sijaitseva Châtellerault’n kaupunki.


title: Anastasia

text: Anastasia voi tarkoittaa seuraavia asioita:


title: Elmer Lach

text: Elmer James Lach (22. tammikuuta 1918 Nokomis, Saskatchewan, Kanada – 4. huhtikuuta 2015) oli kanadalainen jääkiekkoilija. Lach pelasi 14 kautta keskushyökkääjänä Montreal Canadiensissa National Hockey Leaguessa. Hän voitti kolme kertaa Stanley Cupin ja kaksi kertaa NHL:n pistepörssin, minkä lisäksi hänelle myönnettiin Hart Trophy vuonna 1945. Lach oli niin sanotun "Punch Line" -ketjun keskusmies laitahyökkääjinään Toe Blake ja Maurice Richard. Hän teki 664 runkosarjan ottelussa 215 maalia ja antoi 408 syöttöä, mistä kertyy yhteensä 623 tehopistettä. Pudotuspelejä hän pelasi 76 kappaletta ja teki niissä 19 maalia ja antoi 45 maalisyöttöä (64 tehopistettä).


title: Elmer Lach

text: NHL-kaudella 1944–1945 Lach teki runkosarjassa 26 maalia ja antoi 54 maaliin johtanutta syöttöä. Näin hän keräsi kaikkiaan 80 pistettä 50 ottelua käsittäneellä kaudella, jonka päätteeksi hänelle myönnettiin Hart Trophy. Palkinnon voittamisesta teki erityisen se, että saavutukseen yltääkseen hänen piti lyödä ketjukaverinsa Maurice Richard, josta tuli saman kauden aikana ensimmäinen 50 maalia 50 ottelussa tehnyt NHL-pelaaja.


title: Elmer Lach

text: Lach voitti pistepörssin kauden 1944–1945 lisäksi vuonna 1948, jolloin hänestä tuli ensimmäinen Art Ross Trophyn saanut pelaaja. Lach oli joutunut jättämään edellisestä kaudesta suuren osan pelaamatta kallonmurtuman takia.


title: Elmer Lach

text: Peliuransa jälkeen Lach saavutti menestystä liikemiehenä. Hänet valittiin Hockey Hall of Fameen 1966. Lisäksi Montreal Canadiens jäädytti Lachin pelinumeron 16 seuran satavuotisjuhlien yhteydessä 2009.


title: Ulsan

text: Ulsan (, hanja 蔚山) on maakuntajaon ulkopuolinen metropolikaupunki Etelä-Korean kaakkoisosassa Japaninmeren rannalla. Se rajautuu pohjoisessa Pohjois-Gyeongsangin maakuntaan sekä etelässä Etelä-Gyeongsangin maakuntaan ja Busanin metropolikaupunkiin. Ulsan on yksi maan tärkeimmistä satamista (Ulsanin satama) ja teollisuuskeskuksista. Vuonna 2010 kaupungissa oli 1 076 516 asukasta, ja sen pinta-ala on 1 055,70 neliökilometriä.


title: Ulsan

text: Nimi ”Ulsan” periytyy Joseon-dynastian ajalta, mutta kaupunkioikeudet Ulsan sai vuonna 1962, ja metropolikaupungiksi se kohotettiin vuonna 1997. Se tunnetaan teollisuus- ja satamakaupunkina, jossa vallitsee lämmin subtrooppinen ilmasto. Kaupungin tärkeimpiin nähtävyyksiin kuuluvat muun muassa Ulgin merenrantapuisto ja Gajisan-vuori.


title: Ulsan

text: Ulsan jakautuu neljään suuralueeseen ("gu") ja yhteen piirikuntaan ("gun").


title: Ulsan

text: Ulsanin lentoasemalta lennetään reittilentoja Gimpon kansainväliselle lentoasemalle Soulin lähistölle sekä Jejun kansainväliselle lentoasemalle Jejun saarelle. Ulsanin satama on rahtimäärältään (175,4 milj. t; 2016) Etelä-Korean kolmanneksi vilkkain satama ja luetaan maailman 30 suurimman rahtisataman joukkoon. Kaupunki yhdistettiin Korea Train Express -suurnopeusjunajärjestelmään kun Ulsanin rautatieasema avattiin vuoden 2010 loppupuolella Gyeongbu-suurnopeusradalla.


title: Ulsan

text: Ulsanilla on yhdeksän ystävyyskaupunkia ympäri maailmaa:


title: AS Cherbourg

text:
AS Cherbourg on ranskalaista Cherbourg-Octevillen kaupunkia edustava jalkapalloseura, joka on perustettu vuonna 1906.
Se pelaa Ranskan viidennellä sarjatasolla Championnat National 3:ssa.


title: WarioWare: Smooth Moves

text: WarioWare: Smooth Moves (おどるメイド イン ワリオ, Odoru Meido in Wario?, Odoru Made in Wario in Japan) on Nintendon kehittämä videopeli Wiille. Peli on osa WarioWare-pelisarjaa.


title: WarioWare: Smooth Moves

text:
Kuten edeltäjissään, WarioWare: Smooth Moves sisältää kokoelman "mikropelejä", joita pelataan yksinkertaisia liikkeitä suorittaen. Jokainen mikropeli kestää noin viisi sekuntia, joten pelaajan täytyy olla tarkkaavainen ja nopea pelatessaan. Television ruudulle ilmestyy englanninkielinen verbi, jota täytyy totella, päästäkseen mikropelin läpi. Mikropelejä syötetään pelaajalle nopeaan tahtiin, kunnes tämä häviää neljässä mikropelissä, eli menettää kaikki neljä elämäänsä. Tämän jälkeen pelaajan täytyy aloittaa mikropelien sarja alusta. Mikäli pelaaja suorittaa tarpeeksi monta mikropeliä yhdellä pelikerralla, pääsee hän Pomomikropeliin. Pomomikropeleissä ei ole aikarajaa, vaan ne vaativat enemmän tarkkuutta ja nokkeluutta. Pomomikropelin suoritettuaan palkitaan pelaaja yhdellä lisäelämällä.
Smooth Moves hyödyntää Wiin liikkeentunnistavaa ohjainta. Pelissä Wii Remotea käytetään erilaisissa "muodoissa", eli otteissa. Wii Remotea voi pitää esimerkiksi kynänä, painona, norsun kärsänä tai hyppynaruna, riippuen otteista. Pelaajan täytyy vaihdella nopeasti näiden muotojen välillä useaan otteeseen pelin aikana.


title: WarioWare: Smooth Moves

text: Yksinpelin läpäistyään pelaaja avaa moninpelin. Moninpeliä voi pelata korkeintaan 12 pelaajaa, mutta vuorotellen. Vuorottelun takia WarioWare on saanut kriittistä palautetta. Peliä ei voi pelata usealla Wii-ohjaimella, vaan vuorotteleminen on pakollista.


title: WarioWare: Smooth Moves

text: Peli sai ilmestyttyään pääosin hyviä arvosteluita. Esimerkiksi PeliPlaneetta.net antoi pelille arvosanaksi 93/100 pistettä. Myös Pelit-lehti piti pelistä ja antoi arvosanaksi 86/100. TiLT antoi arvosanan 8/10. Myös ulkomaalaiset mediat pitivät pelistä: GameSpot antoi pelille 9.1/10.


title: Tarw-Trading

text: Tarw-Trading on entinen raisiolainen yritys, jonka päätoimiala oli tutkimus- ja turistisukellusveneiden huolto ja osien myynti niihin. Yhtiö myytiin vuonna 2008 Lamor-Groupille ja tuli osaksi uutta Lamor Subsea yhtiötä.


title: Tarw-Trading

text: Maailman noin 50:stä tutkimus- ja turistisukellusveneestä yritys huolsi neljääkymmentä.


title: Tarw-Trading

text: Yritys myös valmisti satunnaisesti sukellusveneitä. Vuonna 2006 yritys valmisti SM 300/3-tyyppisen aluksen italialaiselle säätiölle; edellisen kerran Tarw-Trading valmisti SM 300/3-tyyppisiä sukellusveneitä noin 10 vuotta aiemmin.


title: Tarw-Trading

text: Syvämerisukellukseen Suomessa sukellusveneitä valmisti Rauma-Repola Oceanics.


title: Aina vierelläsi

text: Aina vierelläsi () on yhdysvaltalainen komedia-draama elokuva.


title: Aina vierelläsi

text:
Jackie (Susan Sarandon) ja Luke (Ed Harris) asuvat New Yorkissa. He ovat eroamassa, mutta yrittävät pitää lastensa Annan ja Benin elämän vakaana, vaikka asiat muuttavat heidän elämänsä.
Luke rupeaa tapailemaan ja lopulta asumaan uuden naisystävänsä Isabelin (Julia Roberts) kanssa. Isabel yrittää saada lapset tyytyväisiksi ja onnellisiksi, mutta Anna on hyvin töykeä Isabelia kohtaan.
Juuri kun elämä näyttää onnistuvan hyvin eikä ongelmia ole todetaan Jackiella syöpä, johon hän kuolee. Elokuvassa yhdistyvät rakkaus, perhe ja vahvuus.


title: CS Louhans-Cuiseaux

text: CS Louhans-Cuiseaux on ranskalainen jalkapalloseura, joka on perustettu vuonna 1970. Sen kotipaikkoja ovat Keski-Ranskan Saône-et-Loiren departementissa sijaitsevat Louhansin ja Cuiseaux’n kunnat.


title: Paasikiven III hallitus

text: Paasikiven III hallitus oli Suomen tasavallan 30. hallitus, jonka muodostivat SDP, SKDL, Maalaisliitto, Edistyspuolue ja RKP. Hallituskoalitio muodosti enemmistöhallituksen, ja toimi 17. huhtikuuta 1945 – 26. maaliskuuta 1946 eli 344 päivän ajan.


title: Paasikiven III hallitus

text: Maaliskuussa 1945 pidettiin eduskuntavaalit, jotka merkitsivät perusteellista muutosta Suomen poliittisiin oloihin; niitä alettiin myöhemmin luonnehtia "ensimmäisen" ja "toisen tasavallan" väliseksi taitekohdaksi. Vaalien tulos oli melkoinen heilahdus vasemmalle ja eduskunta säilyi vain äärimmäisen niukasti (101–99) porvarienemmistöisenä. Vaalien jälkeisestä pääministeristä ei syntynyt mitään julkista keskustelua, koska presidentti Gustaf Mannerheim edellytti nimenomaan edellisen hallituksen pääministerin J. K. Paasikiven jatkavan tehtävässä. Myös kaikkien eduskuntaryhmien puheenjohtajat pitivät Paasikiveä ehdottomasti sopivimpana uuden hallituksen johtoon. SDP, Maalaisliitto ja SKDL olivat muutamaa päivää aikaisemmin antaneet yhteistoimintajulistuksen eli "kolmen suuren sopimuksen", jonka pohjalta Paasikivi muotoili hallituksensa ohjelman. Ohjelmassa tähdennettiin hallituksen demokraattista ja parlamentaarista asennoitumista.


title: Paasikiven III hallitus

text: Kukin kolmesta suuresta puolueesta sai uuteen hallitukseen neljä ministeriä. SKDL:n ministereistä kolme oli kommunisteja, joista Yrjö Leino sai SKP:n edellyttämällä tavalla tärkeän sisäministerin salkun. SDP:n ministereistä kaksi kuului puolueen oppositioon (Eino Kilpi ja Eero Wuori) ja Maalaisliiton kaikki ministerit puolueen "nuoreen", uutta politiikkaa ajaneeseen ryhmään. Puoluekiintiöiden ulkopuolelta hallitukseen tulivat Paasikiven luottamusmiehinä sitoutumaton Carl Enckell sekä SKDL:ssa toimineet Mauno Pekkala ja Reinhold Svento. Näin hallituksen poliittinen tasapaino kallistui selkeästi SKDL:n hyväksi. Antamalla yliedustuksen kansandemokraateille Paasikivi osti heidän hyväksymisensä hallitusohjelmalle, jossa esitetyt toimenpiteet "puhdistuspolitiikan" toteuttamiseksi voimassa olevia lakeja noudattaen olivat heidän mielestään tuntuneet heikoilta. Hallituksella oli eduskunnassa hyvin vahva 172 kansanedustajan enemmistö.


title: Paasikiven III hallitus

text: Hallituksen selvitettäviksi tulleista pulmista vaikeimmat olivat asekätkentä ja sotasyyllisyyskysymys. Moskovan välirauhansopimuksen sotarikollisia koskeneen 13. artiklan suhteen hallitus oli alun perin lähtenyt siitä, että kysymys oli sodankäynnissä noudatettavien lakien ja tapojen rikkomisesta ja että asia oli hoidettava voimassa olevien lakien puitteissa. Valvontakomissio otti kantaa Suomen sotasyyllisyysasiaan vasta elokuussa 1945, jolloin liittoutuneet olivat kokouksessaan Lontoossa päässeet yksimielisyyteen Hitlerin Saksan ja Japanin johtoa vastaan käytävissä oikeudenkäynneissä noudatettavista periaatteista. Valvontakomission varapuheenjohtaja Grigori Savonenkov totesi tällöin lausunnossaan Suomen pääosin toteuttaneen välirauhansopimuksen ehdot lukuun ottamatta sen 13. artiklaa. Tämän vuoksi pääministeri J. K. Paasikivi ja oikeusministeri Urho Kekkonen joutuivat ajamaan eduskunnassa läpi Suomen oikeusperiaatteiden vastaisen, heille henkilökohtaisesti erittäin vastenmielisen taannehtivan lain sotasyyllisistä. Kesäkuussa 1945 valvontakomissio toimitti hallitukselle kirjelmän juuri paljastuneesta asekätkennästä, jonka komissio katsoi olleen kohdistettu hallitusta ja Neuvostoliittoa vastaan, ja vaati tiukkaan sävyyn sen pikaista selvittämistä. Jupakka paisui pian niin suureksi, että sitä selvittämään perustettiin erityinen sisäministeriön tutkintaelin (SMTE). Prosessin loppuunsaattaminen jäi seuraajan, Pekkalan hallituksen tehtäväksi.


title: Paasikiven III hallitus

text: Joulukuussa 1945 hallitus hyväksytti eduskunnalla pikavauhtia lain setelien vaihdosta, mikä merkitsi setelien leikkaamista kahtia vuoden 1946 alussa. Lain mukaan ne 500, 1 000 ja 5 000 markan setelit, jotka sillä hetkellä olivat kansalaisten hallussa, menettivät puolet arvostaan. Leikattujen setelien oikeat puoliskot oli luovutettava pankkeihin helmikuun 16. päivään mennessä, ja niistä annetun kuitin ilmoittama rahamäärä laskettiin pakkolainaksi valtiolle. Vasemmat puoliskot olivat edelleen käypää rahaa, mutta arvoltaan vain puolet alkuperäisestä. Laki ei kuitenkaan koskenut rahalaitoksiin talletettuja seteleitä. Tarkoituksena oli ennen kaikkea päästä käsiksi mustan pörssin keinottelijoiden ja veronkiertäjien pääomiin. Kokonaan uudet setelit otettiin käyttöön 16. helmikuuta 1946. Pääministerin sihteeri Toivo Heikkilä arveli muistelmissaan setelien leikkaamisen vaikuttaneen osaltaan SKDL:n tappioon vuoden 1948 eduskuntavaaleissa, koska hallitus sai toimenpiteen vuoksi tammikuun 1946 aikana paljon kiukkuista postia kansalaisilta, joiden käteisvarat menettivät äkkiä puolet arvostaan. Haukkujen esittäjinä olivat varsinkin Pohjois-Suomen metsätyöläiset ja niiden kohteena etenkin SKDL:n ministerit.


title: Paasikiven III hallitus

text: Hallituksen toimikausi päättyi Gustaf Mannerheimin erottua tasavallan presidentin virasta ja eduskunnan valittua pääministeri J. K. Paasikiven hänen seuraajakseen. Virkaatekevänä pääministerinä toimi hallituksen toimikauden loppuun saakka virkavuosiltaan vanhin valtioneuvoston jäsen, ulkoministeri Carl Enckell.


title: Russy

text: Russy tarkoittaa seuraavia paikkoja:


title: Kultainen kompassi

text: Kultainen kompassi ("Northern Lights", Yhdysvalloissa nimellä "The Golden Compass") on ensimmäinen osa brittiläisen Philip Pullmanin kirjoittamaa "Universumien tomu" -trilogiaa ("His Dark Materials"). Englanninkielinen alkuteos ilmestyi vuonna 1995 ja suomennos seuraavana vuonna. Kirjasta on tehty myös elokuvasovitus vuonna 2007.


title: Kultainen kompassi

text: Kirja voitti ilmestyttyään Carnegie-mitalin ja vuonna 2007 teos valittiin Carnegie-mitalin 70-vuotisen historian kunniaksi järjestetyssä Internet-äänestyksessä palkinnon voittaneista kirjoista yleisön kaikkien aikojen suosikiksi.


title: Kultainen kompassi

text: Sarjan seuraava osa on nimeltään "Salaperäinen veitsi".


title: Kultainen kompassi

text: Kirjan keskushenkilö Lyra Belacqua on 11-vuotias orpotyttö kuvitteellisen rinnakkaistodellisuuden Oxfordissa. Lyran maailmassa Magisteriumiksi kutsuttu kirkko on saavuttanut merkittävän valta-aseman myös maallisiin asioihin. Hänen maailmansa kenties perimmäisin ero meidän maailmamme verrattuna on kuitenkin se, että kaikilla maailman ihmisillä on daimoni, heidän rinnallaan kulkeva puhuva eläin, joka on ikään kuin heidän sielunsa tai sen ilmentymä.


title: Kultainen kompassi

text: Lyra asuu Jordan Collegessa, hänen maailmansa Oxfordin vanhimmassa opinahjossa. Tarina alkaa, kun Lyra hiipii salaa collegen oleskeluhuoneeseen, vaikka hänen daimoninsa Pantalaimon yrittää estellä häntä. Huoneessa he näkevät collegen rehtorin yrittävän myrkyttää lordi Asrielin, Lyran sedän, mutta ehtivät varoittaa tätä. Lordi Asriel näyttää collegen tutkijoille kuvan salaperäisistä alkeishiukkasista, joita kutsutaan Tomuksi. Pian tämän jälkeen lordi Asriel lähtee pohjoiseen, ja Lyra jatkaa elämäänsä tavalliseen tapaan.


title: Kultainen kompassi

text: Kun lapsia kaappaavat ”Kahmaisijat”, yleisten huhupuheiden kohteet, kidnappaavat Lyran ystävän Rogerin, Lyra vannoo pelastavansa tämän. Tilaisuus tarjoutuu, kun collegessa vieraileva rouva Marisa Coulter, merkittävä nainen, tarjoutuu viemään Lyran pois Jordan Collegesta ja tekemään hänestä oppilaansa. Lyra suostuu, mutta ennen lähtöä collegen rehtori antaa hänelle aletiometrin, mittaamattoman arvokkaan kultaista kompassia muistuttavan laitteen, jonka avulla voi selvittää vastauksen mihin tahansa kysymykseen. Vaikka Lyra ei kykenekään tulkitsemaan laitteen monimutkaisia merkityksiä, hän ottaa sen mukaansa rouva Coulterin asunnolle. Lyra alkaa epäillä rouva Coulterin vaikuttimia, kun tämän daimoni, kullanvärinen apina, etsii aletiometriä Lyran huoneesta.


title: Kultainen kompassi

text: Rouva Coulterin emännöimässä juhlassa Lyra saa selville, että rouva Coulter on Uhraamislautakunta-nimisen organisaation johtaja, ja että tämä organisaatio on todellisuudessa sama kuin ”Kahmaisijat”, jotka ovat kaapanneet lapsia. Kauhistuneena tiedosta Lyra käyttää juhlan melskettä hyväkseen paetakseen rouva Coulterin asunnolta.


title: Kultainen kompassi

text: Paon jälkeen Lyran pelastavat gyptit, joukko kiertäviä, kanaaleja myöten kulkevissa laivoissa asuvia ihmisiä, jotka myöhemmin paljastavat lordi Asrielin ja rouva Coulterin olevan tosiasiassa Lyran isä ja äiti. Lyra saa myös tietää, että Rogerin tavoin myös moni gyptilapsi on kadonnut, ja että gyptit suunnittelevat retkeä pohjoiseen pelastaakseen lapsensa. Viettäessään aikaa gyptien parissa Lyra oppii vaistonvaraisesti käyttämään aletiometria.


title: Kultainen kompassi

text: Lyra liittyy pohjoiseen menevään retkikuntaan, ja saa selville, että ”Kahmaisijoiden” kaappaamat lapset erotetaan väkivaltaisesti daimoneistaan kokeellisella menetelmällä. Pian tämän jälkeen ryhmä joutuu hyökkäyksen kohteeksi, ja Lyra viedään Bolvangariin, "Kahmaisijoiden" koelaitokseen.


title: Kultainen kompassi

text: Laitoksen sisällä Lyra löytää Rogerin ja kehittää pakosuunnitelman. Hän törmää rouva Coulteriin, joka estää viime hetkellä Uhraamislautakunnan miehiä erottamasta Lyraa daimonistaan, mutta yrittää sitten viedä aletiometrin häneltä. Paettuaan täpärästi Lyra johtaa muut lapset pois laitoksesta, ja Lyran pelastaa kuumailmapalloonsa Lee Scoresby, gyptien palkkaama aeronautti. Heidän mukaansa tulevat Roger ja Iorek Byrnison, panssarikarhujen, sepäntaidoistaan tunnettujen puhuvien jääkarhujen, maanpakoon karkotettu prinssi. Suomalaisten noitien avulla gyptit voittavat taistelun laitoksen tataarivartijoita vastaan ja vievät muut lapset turvaan.